cyanic-selkie/wikianc huggingface dataset:
ബുദ്ധിപൂർവ്വമായ രൂപസംവിധാനം
ലഘൂകരിക്കാനാകാത്ത സങ്കീർണ്ണത
ബലിഷ്ഠമായ അടിത്തറയില്ലാത്ത ഒരു അംബരചുംബി തകർന്നടിയുന്നതു പോലെ ജീവന്റെ ഉദ്ഭവത്തെക്കുറിച്ച് വ്യക്തമായ ഒരു വിശദീകരണം നൽകാൻ കഴിയാത്ത പരിണാമസിദ്ധാന്തവും തകർന്നടിയുമെന്ന് ബുദ്ധിപൂർവ്വമായ രൂപസംവിധാനം എന്ന ആശയത്തിന്റെ പ്രചാരകർ പറയുന്നു. ആദിമകാലത്ത് ഉണ്ടായിരുന്നെന്ന് കരുതപ്പെടുന്ന ഭൗമസാഹചര്യങ്ങൾ ഗവേഷകർ പരീക്ഷണശാലയിൽ കൃത്രിമമായി സൃഷ്ടിച്ചു. ഇങ്ങനെ നടത്തിയ പരീക്ഷണങ്ങളിലൂടെ സചേതന വസ്തുക്കളിൽ കാണപ്പെടുന്ന ചില തന്മാത്രകൾ മാത്രമേ നിർമ്മിച്ചെടുക്കാൻ ശാസ്ത്രജ്ഞർക്ക് കഴിഞ്ഞിട്ടുള്ളു. ഒരു കോശത്തിന്റെ നിലനിൽപ്പിന് പ്രോട്ടീൻ തന്മാത്രകളും ആർഎൻഎ തന്മാത്രകളും സഹകരിച്ചു പ്രവർത്തിക്കേണ്ടതുണ്ട്. അർഎൻഎ ആകസ്മികമായി ഉണ്ടാകാൻ ഒട്ടും സാധ്യത ഇല്ലെന്ന് ശാസ്ത്രജ്ഞർ ഉറപ്പിച്ച് പറയുന്നു. യാദൃച്ഛികമായി പ്രോട്ടീൻ ഉണ്ടാകുന്ന കാര്യത്തിലും അത് സത്യമാണ്. അങ്ങനെയുള്ള ഈ അർഎൻഎ-യും പ്രോട്ടീനും ഒരേ സമയത്ത്, ഒരേ സ്ഥലത്ത് യാദൃച്ഛികമായി ഉളവാകുകയും, അതിലുപരിയായി അവ സഹകരിച്ച് പ്രവർത്തിക്കുകയും ചെയ്യുക എന്നത് തീർത്തും അസംഭവ്യമാണെന്ന് ബുദ്ധിപൂർവ്വമായ രൂപസംവിധാനം അംഗീകരിക്കുന്നവർ വാദിക്കുന്നു. കൂടാതെ ശാസ്ത്രീയ ഗവേഷണങ്ങളെല്ലാം സൂചിപ്പിക്കുന്നത് അജൈവ പദാർത്ഥങ്ങളിൽ നിന്ന് ജീവൻ ആകസ്മികമായുണ്ടാകുക സാധ്യമല്ലെന്ന് അവർ പറയുന്നു. ജീവനില്ലാത്ത യന്ത്രമനുഷ്യനെ ഉണ്ടാക്കി അതിനെ പ്രോഗ്രാം ചെയ്യുന്നതിനു പിന്നിലും, ഒരു കോശത്തിന്റെ ഏറ്റവും ചെറിയ ഘടകമായ തന്മാത്രകളെ നിർമ്മിക്കാനും വിദഗ്‌ദ്ധനായ ഒരു ശാസ്ത്രജ്ഞൻ ഉണ്ടായിരിക്കണമെങ്കിൽ, അവയെക്കാൾ അനേക മടങ്ങ് സങ്കീർണ്ണമായ കോശങ്ങളിലെ തന്മാത്രകൽ ആകസ്മികമായുണ്ടാകുക വിരളമാണെന്ന് ബുദ്ധിപൂർവ്വമായ രൂപസംവിധാനം അംഗീകരിക്കുന്നവർ വാദിക്കുന്നു.
നിർദ്ദിഷ്ട സങ്കീർണ്ണത
1986-ൽ സൃഷ്ടിവാദിയായ രസതന്ത്രജ്ഞൻ ചാൾസ് ടാക്സൺ ഡിഎൻഎ-യിൽ നടക്കുന്ന വിവരകൈമാറ്റങ്ങൾ മുൻകൂട്ടി ഒരാൾ പ്രോഗ്രാം ചെയ്തതായി കാണപ്പെടുന്നതിനാൽ അതിനെ വിവരസങ്കേതിക തത്ത്വത്തിൽ നിന്നുള്ള നിർദ്ദിഷ്ടമായ സങ്കീർണ്ണത എന്ന് വിളിച്ചു. ഈ തത്ത്വത്തെ 1990-ൽ ഗണിതതന്ത്രജ്ഞനും, ദൈവശാസ്ത്രജ്ഞനും, തത്ത്വശാസ്ത്രജ്ഞനുമായ വില്യം ഡെംബിസ്ക്കി വിശദമാക്കി. ഡെംബിസ്ക്കി പറയുന്നതനുസരിച്ച് ഒരു വസ്തു നിർദ്ദിഷ്ട സങ്കീർണ്ണത കാട്ടുമ്പോൾ (അതായത് വസ്തു സങ്കീർണ്ണവുമാണ് അതേസമയം നിർദ്ദേശാനുസരണം പ്രവർത്തിക്കുന്നതുമാണ്), ആ വസ്തു ഒരു രൂപസംവിധായകനാൽ ഉണ്ടായതാണെന്ന് നിരൂപിക്കാൻ കഴിയും എന്നാണ്. അദ്ദേഹം പിൻവരുന്ന ഉദാഹരണം ഉപയോഗിച്ചു: "ഒരു അക്ഷരം സങ്കീർണ്ണതകളില്ലാതെ നിർദ്ദിഷ്ടമാണ്, എന്നാൽ ഒരു നീണ്ട അക്ഷരമാല നിർദ്ദിഷ്ടമല്ലെങ്കിൽ (അർത്ഥവത്തായ ക്രമത്തിൽ അല്ലെങ്കിൽ) സങ്കീർണ്ണമാണ്." സമാനമായി ജീവികോശങ്ങളുടെ മാസ്റ്റർ പ്രോഗ്രാം ആയ ഡിഎൻഎ വളരെ നിർദ്ദിഷ്ടമായ സങ്കീർണ്ണത പ്രകടമാക്കുന്നതിനാൽ അതിലെ നിർദ്ദേശങ്ങൾ നൽകാൻ ഒരു ബുദ്ധിശക്തിയുള്ള വ്യക്തി ആവശ്യമാണെന്ന് അദ്ദേഹം പറയുകയുണ്ടായി.
തന്റെ സാധ്യതാക്കണക്കനുസരിച്ച് ജീവൻ ആകസ്മികമായുണ്ടാകാനുള്ള സാധ്യതയെ ഡെംബിസ്ക്കി കണക്കുകൂട്ടിയെടുക്കുകയുണ്ടായി. താഴെ പറയുന്ന കാര്യങ്ങളാണ് ഈ കണക്കിനു ആധാരമാക്കിയത്. ആകെ, 10150 = 1080 × 1045 × 1025. ഈ സംഖ്യ അങ്ങനെ പ്രപഞ്ചതുടക്കമായി ശാസ്ത്രജ്ഞർ കരുതുന്ന ബിഗ് ബാങ് വിസ്ഫോടനം തുടങ്ങി ഇന്നു വരെയുള്ള കാലഘട്ടത്തിൽ നടന്നിരിക്കാനുള്ള ആകസ്മികമായ പ്രക്രിയകളുടെ ഒരു ആകെ തുകയായി കണക്കാക്കപ്പെടുന്നു. അങ്ങനെ ജീവൻ നിർദ്ദേശിക്കപ്പെടാതെ അകസ്മികമായി ഉണ്ടാകാനുള്ള സാധ്യത 10150-ൽ 1 മാത്രമാണെന്ന് ഡെംബിസ്ക്കി അവകാശപ്പെടുന്നു. പരിണാമം ശരിയാണെങ്കിൽ, ആകസ്മിക സംഭവങ്ങളുടെ ഒരു പരമ്പരയിലൂടെ ഡിഎൻഎ ഉളവാക്കപ്പെട്ടു എന്നതിനു കുറച്ചെങ്കിലും തെളിവ് നൽകണമെന്ന് രൂപസംവിധാനം പിന്താങ്ങുന്നവർ വാദിക്കുന്നു. കൂടാതെ ജനിതകനിയമങ്ങളെക്കുറിച്ച് ചാൾസ് ഡാർവിന്റെ കാലത്ത് കാര്യമായി അറിവു വികാസം പ്രാപിച്ചിട്ടില്ലായിരുന്നു എന്നും ഇവർ ഓർമ്മപ്പെടുത്തുന്നു. എന്നാൽ, ഡിഎൻഎയുടെ സൃഷ്ടിക്കു പിന്നിൽ ചിട്ടയോടെ കാര്യങ്ങൾ ചെയ്യുന്ന ഒരു ബുദ്ധികേന്ദ്രം പ്രവർത്തിച്ചിട്ടുണ്ടെന്നതിന് ധാരാളം തെളിവുകളുള്ളതായി ഇവർ വാദിക്കുന്നു. കോശം വേർപിരിയുന്നതിനു മുന്നേ ഡിഎൻഎയുടെ പകർപ്പെടുക്കുന്ന പുനരാവർത്തന പ്രക്രിയയും, തന്മാത്രകൾ നിർമ്മിക്കാനായി ഡിഎൻഎ വായിക്കപ്പെടുന്ന വിധവും അതീവ സങ്കീർണ്ണവും ആസൂത്രിതവുമായി കാണപ്പെടുന്നതിനാൽ അവയെ രൂപസംവിധാനത്തിന്റെ ഉദാഹരണമായി എടുത്തുകാട്ടപ്പെടുന്നു. A, T, G, C എന്നീ നാല് അക്ഷരങ്ങളാലാണ് ഡിഎൻഎയിൽ കാണുന്ന കോഡുഭാഷയിലുള്ളത്. കോഡുകൾ ചേർന്ന് ജീനുകൾ അഥവാ ഖണ്ഡികകളാകുന്നു. ഒരോ ജീനിലും 27,000 അക്ഷരങ്ങളുണ്ട്. ജീനുകൾ ചേർന്ന് ക്രോമസോം അഥവാ അദ്ധ്യായങ്ങൾ ഉണ്ടാകുന്നു. ഇത്തരം 23 ക്രോമസോമുകൾ ചേർന്ന് പുസ്തകം ഉണ്ടാകുന്നു. ഒരു ജീവിയുടെ ജനിതകവിവരങ്ങളുടെ ആകെത്തുകയാണ് ജീനോം. ഒരു കോശത്തിൽ ജീനോമിന്റെ രണ്ട് സമ്പൂർണ്ണ പതിപ്പുകൾ ഉണ്ടാകും, അങ്ങനെ മൊത്തം 46 ക്രോമസോമുകൾ. ഒരു ജീനോമിൽ തന്നെ ഏതാണ്ട് 300 കോടി ബേസ് ജോടികളിലുള്ള വിവരങ്ങളാണുള്ളത്. ഒരൊറ്റ കോശത്തിന്റെ ഡിഎൻഎയിലെ ജനിതക വിവരങ്ങൾ ഒരു സർവ്വവിജ്ഞാനകോശത്തിലാക്കാൻ ശ്രമിച്ചാൽ ഏതാണ്ട് 80 വർഷം നിറുത്താതെ ടൈപ്പ് ചെയ്യേണ്ടി വരും. ഇത്തരം 100 ലക്ഷം കോടി അതിസൂക്ഷ്മ കോശങ്ങളുണ്ട്. തന്മാത്ര ജീവശാസ്ത്രം, കമ്പ്യൂട്ടർ സയൻസ് എന്നീ വിഷയങ്ങളിലെ ഒരു പ്രൊഫസർ ഇങ്ങനെ പറഞ്ഞു: "ഒരു ഗ്രാം ഡിഎൻഎ നിർജലീകരിച്ചെടുത്താൽ അതിന്റെ വ്യാപ്തി ഏകദേശം ഒരു ഘനസെന്റിമീറ്റർ വരും;അത്രയും ഡിഎൻഎ-യിൽ,ഏതാണ്ട് ഒരു ലക്ഷംകോടി സിഡി-കളിൽ [കോമ്പാക്റ്റ് ഡിസ്ക്] കൊള്ളുന്നത്ര വിവരങ്ങൾ ശേഖരിക്കാനാകും." വിവരങ്ങളാൽ സാന്ദ്രമാണ് ഡിഎൻഎ, ഒരു ടീസ്പൂൺ ഡിഎൻഎ ഉപയോഗിച്ച് ഇപ്പോഴത്തെ ലോകജനസംഖ്യയുടെ 350 മടങ്ങ് മനുഷ്യരെ ഉളവാക്കാനുള്ള വ്യത്യസ്ത വിവരങ്ങൾ ഉൾക്കൊള്ളിക്കാൻ കഴിയും. ആയതിനാൽ എഴുത്തുകാരനില്ലാത്ത പുസ്തകമില്ലാത്തതു പോലെ ഡിഎൻഎയിലെ ജനിതക വിവരങ്ങൾക്കും ഒരു രൂപസംവിധായകൻ അല്ലെങ്കിൽ എഴുത്തുകാരൻ ഉണ്ടാവുമെന്ന് ബുദ്ധിപൂർവ്വമായ രൂപസംവിധാനവാദികൾ പറയുന്നു.
ഡിഎൻഎയിൽ കാണുന്ന വിവരങ്ങളെ ചിലർ ഒരു ഫാക്ടറിയിലെ കേന്ദ്രഭാഗത്തുള്ള കമ്പ്യൂട്ടർ പ്രോഗ്രാമിനോട് ഉപമിച്ചിരിക്കുന്നു. ഫാക്ടറിയെ ഒരു കോശമായും, ഫാക്ടറിയിലെ കേന്ദ്രഭാഗം കോശമർമ്മമായും(nucleus) അവർ കണക്കാക്കുന്നു. കേന്ദ്രത്തിലെ പ്രോഗ്രാം ഫാക്ടറിയിലെ ഓരോ യന്ത്രവും നിർമ്മിക്കാനും കേടുപോക്കാനും അവശ്യമായ നിർദ്ദേശങ്ങൾ നിരന്തരം അയയ്ക്കുകയും കൂടാതെ സ്വന്തം പകർപ്പ് ഉണ്ടാക്കി അവയുടെ പ്രൂഫ് വായിക്കുകയും ചെയ്യുന്നു. അതുല്യമായ മനുഷ്യശരീരം നിർമ്മിക്കാനും അജീവനാന്തം അതു പരിരക്ഷിക്കാനും അവശ്യമായ നിർദ്ദേശങ്ങൾ ഡിഎൻഎയിൽ ഉണ്ട്. കൂടാതെ കോശവിഭജനം വളരെ വേഗത്തിലാണ് നടക്കുന്നത്. ഉദാഹരണത്തിന് അമ്മയുടെ ഉദരത്തിൽ കുഞ്ഞ് വികാസം പ്രാപിക്കുമ്പോൾ മിനിട്ടിൽ 2,50,000 എന്ന നിരക്കിലാണ് പുതിയ മസ്തിഷ്കകോശങ്ങൾ ഉണ്ടാകുന്നത്. അവശ്യവസ്തുക്കൾ കണക്കില്ലാതെ ലഭിക്കുന്ന സാഹചര്യം തുടർന്നാൽ വെറും രണ്ട് ദിവസം കൊണ്ട് ഒരൊറ്റകോശം വിഭജിച്ച് ഭൂമിയെക്കാൾ 2,500-ലേറെ ഭാരമുള്ള ഒരു കോശസഞ്ചയം രൂപം കൊള്ളും. ഡിഎൻഎ പ്രവർത്തിക്കുന്നതിന് ഒരുകൂട്ടം തന്മാത്ര യന്ത്രങ്ങൾ അങ്ങേയറ്റം കൃത്യതയോടെ നിമിഷാർധങ്ങളുടെ പോലും വ്യത്യാസമില്ലാതെ ഒത്തൊരുമിച്ച് പ്രവർത്തിക്കണം. കമ്പ്യൂട്ടർ പ്രോഗ്രാം തനിയെ ഉണ്ടാകാത്തതു പോലെ കോശത്തിലെ അതിസങ്കീർണ്ണമായ ഈ ഡിഎൻഎ പ്രോഗ്രാമും അതിലെ പ്രക്രിയയും തനിയെ ഉണ്ടായതല്ല മറിച്ച് ബുദ്ധിപൂർവ്വമായ രൂപസംവിധായകന്റെ കരവിരുതാണെന്ന് രൂപസംവിധായകവാദികൾ പറയുന്നു.
ഉത്കൃഷ്ടമായി സംവിധാനം ചെയ്യപ്പെട്ട പ്രപഞ്ചം
ജീവശാസ്ത്രത്തിൽ നിന്ന് ഉപരിയായുള്ള വാദമുഖങ്ങളും ബുദ്ധിപൂർവ്വമായ രൂപസംവിധാനം എന്ന ആശയത്തിന്റെ പ്രചാരകർ ഉപയോഗിക്കാറുണ്ട്. പ്രപഞ്ചത്തിൽ കാണുന്ന നിയമങ്ങളാണ് അവർ ഇതിനെ സമർത്ഥിക്കാനുപയോഗിക്കുന്നത്. ഇവയിൽ അടിസ്ഥാന ഭൗതികശാസ്ത്ര കോൺസ്റ്റന്റുകൾ, അണുക്കളിൽ കാണപ്പെടുന്ന ശക്തി, ഗുരുത്വാകർഷണ നിയമങ്ങൾ, കാന്തിക-വൈദ്യുതശക്തി എന്നിവയെല്ലാം ഉപയോഗിക്കപ്പെടുന്നു. ഉദാഹരണത്തിനു മിക്ക അടിസ്ഥാന ഭൗതികശാസ്ത്ര കോൺസ്റ്റന്റു സംഖ്യകളും 120 ദശാംശ അക്കങ്ങളിൽ വരെ കൃത്യത കാട്ടുന്നു. ഈ ഭൗതികശാസ്ത്രനിയമങ്ങളിലും, കോൺസ്റ്റന്റുകളും എന്തെങ്കിലും ഒരു ചെറിയ മാറ്റം സംഭവിച്ചാൽ അത് ജീവന്റെ നിലനിൽപ്പിനെതന്നെ അപകടത്തിലാക്കും എന്ന് മാത്രമല്ല പ്രപഞ്ചത്തിന്റെ ഗതി തന്നെ താറുമാറാക്കും.
ബുദ്ധിശക്തിയുള്ള രൂപസംവിധായകൻ
ബുദ്ധിപൂർവ്വമായ രൂപസംവിധാനത്തെ ഒരു ശാസ്ത്രമായി അതിന്റെ പ്രചാരകർ വീക്ഷിക്കുന്നതിനാൽ രൂപസംവിധായകന്റെ നിർദ്ദിഷ്ടമായ പ്രകൃതിയും സ്വഭാവഗുണങ്ങളും വിവരിക്കുന്നത് മനഃപൂർവം ഒഴിവാക്കപ്പെടുന്നു. എങ്കിലും ഇവരുടെ ന്യായവാദരീതികൾ സ്രഷ്ടാവ് ദൈവമാണ് എന്ന രീതിയിലാണ് കാണപ്പെടുന്നത്. രൂപസംവിധായകവാദികൾ പ്രപഞ്ചവും, ജീവരൂപങ്ങളും വളരെ വിസ്മയം ജനിപ്പിക്കുന്നതിനാൽ ഇതിന്റെയെല്ലാം സ്രിഷടാവിനെകുറിച്ച് മനസ്സിലാക്കാൻ മനുഷ്യർക്കാവില്ലെന്നും സ്രഷ്ടാവ്  സമയം, കാലം എന്നിവ പോലെയുള്ള കണക്കുകൾക്കതീതനാണെന്നും കരുതുന്നു. തന്റെ സൃഷ്ടികൾ മുഖാന്തരം സ്രഷ്ടാവിനു ഒരു ഉദ്ദേശ്യം ഉണ്ടാകും എന്നും അവർ കരുതുന്നു. മനുഷ്യന്റെ സ്വഭാവിക ഗുണങ്ങളായ മനസാക്ഷി, സ്നേഹം എന്നിവ സ്രഷ്ടാവും സമാനഗുണങ്ങളുള്ള ഒരു വ്യക്തിയാണെന്നും എന്നാൽ മനുഷ്യരുമായി സമ്പർക്കത്തിലാകാതെ നിൽക്കുകയാണെന്നും കരുതുന്നു. ഇനി ചില രൂപസംവിധാനവാദികൾ ഭൂമി ഒരു കൂട്ടം അധോലോക ജീവികളാൽ നിർമ്മിതമായിരിക്കാമെന്നും കരുതുന്നു. ബുദ്ധിശക്തിയുള്ള രൂപസംവിധായകൻ എന്ന സിദ്ധാന്തത്തിന്റെ മുഖ്യ പ്രചാരകർ എല്ലാവരും തന്നെ ഡിസ്ക്കവറി ഇൻസ്റ്റിറ്റൂട്ട് എന്ന സംഘടനയിൽ പ്രവർത്തിക്കുന്ന ഒരു കൂട്ടം ബുദ്ധിജീവികളാണ്. അവർ ആ രുപസംവിധായകൻ ക്രിസ്തുമതത്തിലെ ദൈവമാണെന്ന് കരുതുന്നു.
അശാസ്ത്രീയത
വിശദീകരണത്തിൽ ലാളിത്വം പുലർത്തുക എന്നത് ഒരു ശാസ്ത്രസിദ്ധാന്തത്തിന്റെ ആവശ്യകതയാണ് (ഓക്കമിന്റെ കത്തി കാണുക). അനാവശ്യവും അദൃശ്യവുമായ പുതിയ പുതിയ കാരണങ്ങളെ വിശദീകരണത്തിൽ ഉൾപ്പെടുത്തുന്നതോടെ ഈ തത്ത്വം ലംഘിക്കപ്പെടുന്നു. ശാസ്ത്രവിശദീകരണങ്ങളിൽ അതിഭൗതികമായ കാരണങ്ങളെ സങ്കൽപ്പിച്ചു കൂട്ടുന്നത് ഒഴിവാക്കുന്നതിനെ 'മെതഡോളജിക്കൽ നാച്ചുറലിസം' എന്ന് പറയുന്നു. ഉദാഹരണത്തിന് ഒരു പാറയിൽ ഒരു കുഴി കണ്ടെത്തിയാൽ അത് ഒരു കുട്ടിച്ചാത്തനോ ജിന്നോ മനുഷ്യസങ്കൽപ്പത്തിലുള്ള മറ്റ് അതിഭൗതിക ശക്തികളോ ചെയ്തതാണ് എന്ന വിശദീകരണം ശാസ്ത്രം മുഖവിലയ്‌ക്കെടുക്കില്ല.
ശാസ്ത്രീയ വിശദീകരണത്തിന്റെ മറ്റൊരു സവിശേഷത അത് അന്തിമമല്ല എന്നതാണ്. ലഭ്യമാകുന്ന പുതിയ തെളിവുകളുടെ അടിസ്ഥാനത്തിൽ പരിഷ്കരിക്കപ്പെടാനും മെച്ചപ്പെടുത്താനും തക്കവിധം ആണ് ഒരു ശാസ്ത്രീയ സിദ്ധാന്തം രൂപപ്പെടുത്തുന്നത്. എന്നാൽ അന്തിമ വിശദീകരണമായി അജ്ഞാതമായ ഒരു സംവിധായകനെ പ്രതിഷ്ഠിക്കുന്നതോടെ തുടർന്നുള്ള ഗവേഷണങ്ങൾ മുഴുവൻ അസാധ്യമാകുന്നു.
പ്രതികരണം
പരിണാമവാദം ആദ്യം ചാൾസ് ഡാർവിൻ തുടങ്ങിവച്ചപ്പോൾ പരമ്പരാഗത ചിന്താഗതിക്കാർ എതിർത്തതുപോലെയാണ് തങ്ങളെ ഇന്ന് ശാസ്ത്രലോകം എതിർക്കുന്നതെന്ന് രൂപസംവിധാനവാദികൾ പറയുന്നു. ആയതിനാൽ കാലം മുന്നോട്ട് പോകുംതോറും തങ്ങൾ പറഞ്ഞതാണ് ശരിയെന്ന് ശാസ്ത്രലോകം മനസ്സില്ലാക്കുമെന്ന് അവർ കരുതുന്നു. അമേരിക്കൻ ഐക്യനാടുകൾ രൂപസംവിധാനവാദികൾക്ക് അമിത മാധ്യമപ്രാധാന്യം ലഭിച്ചത് പരിണാമസിദ്ധാന്തവാദികൾക്ക് തലവേദനയായിട്ടുണ്ട്. ഉദാഹരണത്തിനു, 1982-നു ശേഷം ദൈവം ഇല്ല എന്ന് വിശ്വസിക്കുന്നവരുടെ എണ്ണം ഐക്യനാടുകളിൽ 9% മുതൽ 14% മാത്രമേ ഉള്ളുവെന്ന് ഒരു കണക്കെടുപ്പ് കാണിക്കുന്നു. എന്നാൽ ജീവൻ പരിണമിപ്പിക്കുന്നതിൽ ദൈവം ഇടപെട്ടു എന്ന് കരുതുന്നവർ 35% മുതൽ 40% വരെയും, മനുഷ്യനെ കഴിഞ്ഞ 10,000 വർഷങ്ങൾക്കിടയിൽ ദൈവം നേരിട്ട് സൃഷ്ടിച്ചു എന്ന് വിശ്വസിക്കന്നവർ 43% മുതൽ 47% വരെയുള്ളതായും കാണപ്പെട്ടു. ശാസ്ത്രമല്ലാത്തതിനാൽ രൂപസംവിധാനവാദം വിദ്യാലയങ്ങളിൽ പഠിപ്പിക്കാനവില്ല എന്ന് അമേരിക്കയിലെ ഒരു കോടതി വിധിക്കുകയുണ്ടായി. പക്ഷേ പരിണാമസിദ്ധാന്തത്തിന്റെ പരിമിതികളും, തങ്ങളുടെ പുതിയ ശാസ്ത്രവും പഠിപ്പിക്കണമെന്ന് വാദിച്ചുകൊണ്ട് ഡിസ്ക്കവറി ഇൻസ്റ്റിറ്റുട്ട് "വിവാദം പഠിപ്പിക്കുക" (teach the controversy) എന്ന സമരമുറ പ്രയോഗിക്കുന്നുമുണ്ട്. യുറോപ്പിലും ഡിസ്ക്കവറി ഇൻസ്റ്റിറ്റ്യുട്ട് പ്രവർത്തിക്കുന്നുണ്ട്. എന്നാൽ ടർക്കി പോലെയുള്ള ഇസ്ലാമിക രാജ്യങ്ങൾ പരിണാമസിദ്ധാന്തത്തിന്റെ കൂടെ ബുദ്ധിപൂർവ്വമായ രൂപസംവിധാനം എന്ന ആശയവും പഠിപ്പിക്കണമെന്ന് തീരുമാനിച്ചിട്ടുണ്ട്.
പുറത്തേക്കുള്ള കണ്ണികൾ
ഡിസ്ക്കവറി ഇൻസ്റ്റിറ്റൂട്ട് വെബ്സൈറ്റ്
വർഗ്ഗം:സൃഷ്ടിവാദം
സങ്കീർത്തനങ്ങളുടെ പുസ്തകം
1839-ൽ കോട്ടയം സി.എം.എസ്. പ്രസ്സിൽ നിന്ന് മദ്രാസ് ഓക്സിലറി ബൈബിൾ സൊസൈറ്റിക്കു വേണ്ടി പ്രസിദ്ധീകരിച്ച ഗ്രന്ഥമാണ് സങ്കീർത്തനങ്ങളുടെ പുസ്തകം.
ഇതിൽ വാചകങ്ങൾ അവസാനിക്കുമ്പോൾ ഉള്ള വിരാമത്തിനു . ചിഹ്നം തന്നെ ഉപയോഗിച്ചിരിക്കുന്നു. ഈ കാലഘട്ടത്തിലായിരിക്കണം ആദ്യമായി മലയാളവാചകങ്ങൾക്ക് പൂർണ്ണവിരാമം ഉപയോഗിച്ച് തുടങ്ങിയതെന്ന് കരുതുന്നു. ഏ,ഓ കാരങ്ങളോ അതിന്റെ ചിഹ്നങ്ങളോ ഉപയൊഗിച്ചിട്ടില്ല. കോമ, അർദ്ധവിരാമം, ബ്രാക്കറ്റ്, കോളൻ തുടങ്ങി മിക്ക ചിഹ്നങ്ങളും ഈ പതിപ്പിൽ കാണം. ചുരുക്കത്തിൽ ഇതൊക്കെ മലയാളഭാഷയിൽ അവതരിപ്പിച്ചത് ബെയിലി ആണെന്ന് ഇതുവരെ ലഭ്യമായ തെളിവുകളുടെ അടിസ്ഥാനത്തിൽ അനുമാനിക്കാം. മീത്തലും അതിന്റെ ഉപയോഗവും 1839-ൽ ഒന്നും കണ്ടുപിടിച്ചിട്ടില്ലാത്തതിനാൽ അതും ഈ പുസ്തകത്തിൽ ഇല്ല. ഖണ്ഡിക തുടങ്ങുന്നത് സൂചിപ്പിക്കാൻ ¶ ചിഹ്നം ഉപയോഗിച്ചിരിക്കുന്നു. മലയാള അക്കങ്ങൾ തന്നെ എല്ലായിടത്തും ഉപയോഗിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:മലയാളം അച്ചടിയുടെ ചരിത്രം വർഗ്ഗം:ബൈബിൾ
യു.പി. കുനിക്കുല്ലായ
കേരളത്തിലെ ഒരു രാഷ്ട്രീയ പ്രവർത്തകനും സാഹിത്യകാരനും മുൻ നിയമസഭാംഗവുമായിരുന്നു '''യു.പി. കുനിക്കുല്ലായ''' എന്ന ഉമ്പ്രക്കള പ്രഭാകര കുനിക്കുല്ലായ (ജീവിതകാലം:11 ജനുവരി 1926 - 13 ഓഗസ്റ്റ് 2005). കാസർഗോഡ് നിയമസഭാമണ്ഡലത്തിൽ നിന്നും സ്വതന്ത്ര സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി. 1926 ജനുവരി 11ന് ജനിച്ചു, യു. കാവേരിയമ്മയും, യു. ത്രിവിക്രമ കുനിക്കുല്ലായുമായിരുന്നു ഇദ്ദേഹത്തിന്റെ മാതാപിതാക്കൾ ഇദ്ദേഹത്തിന് നാല് ആണ്മക്കളും ഒരു മകളുമാണുണ്ടായിരുന്നത്. കാസർഗോഡ് കുമ്പള ബോർഡ് ഹയർ എലിമെന്ററി സ്കൂൾ, മംഗലാപുരം സെന്റ അലോഷ്യസ് സ്കൂൾ, മംഗലാപുരം അസെന്റ് അലോഷ്യസ് കോളേജ് എന്നിവിടങ്ങളിൽ നിന്ന് വിദ്യാഭ്യാസം നേടിയതിനു ശേഷം മദ്രാസ് ലോകോളേജിൽ നിന്ന് നിയമത്തിൽ ബിരുദം നേടി. വിദ്യാർത്ഥിയായിരിക്കുമ്പോൾ തന്നെ കോളേജ് യൂണിയൻ സെക്രട്ടറി, ലോ കോളേജ് കർണ്ണാടക സംഘ് വൈസ് പ്രസിഡന്റ് എന്നീ പദവികൾ വഹിച്ചിരുന്നു. കർണ്ണാടക പ്രാന്തീകരണ സമിതി സെക്രട്ടറി, കാലിക്കറ്റ് സർവകലാശാല സെനറ്റംഗം, കാസർഗോഡ് ബാർ അസോസിയേഷൻ വൈസ് പ്രസിഡന്റ്(1964-66) എന്നി പദവികൾ വഹിച്ചിരുന്ന കുനിക്കുല്ലായ 1953-ലാണ് വക്കീൽ പ്രാക്ടീസ് ആരംഭിച്ച അദ്ദേഹം 1972-ൽ കേരള ഹൈക്കോടതിയിൽ പ്രാക്ടീസ് തുടങ്ങി. കാസർഗോഡ് ഹരിജൻ ഹോസ്റ്റൽ മാനേജർ, സഹകരണ ബാങ്ക് പ്രസിഡന്റ്, ലളിതകലാസദൻ പ്രസിഡന്റ്, ലയൺസ് ക്ലബ് പ്രസിഡന്റ്, മധുർ മദനന്തേശ്വര സിദ്ധിവിനായക ക്ഷേത്രം സേവാസംഘം പ്രസിഡന്റ് എന്നീ നിലകളിലും പ്രവർത്തിച്ചിരുന്നു. സാഹിത്യരംഗത്തും തന്റേതായ വ്യക്തിമുദ്ര പതിപ്പിച്ച അദ്ദേഹം കന്നഡയിൽ ഇവരു എല്ലി ഏവറു എന്ന കവിതാസമാഹരവും നിരവധി ലേഖനങ്ങളും പ്രസിദ്ധീകരിച്ചിട്ടുണ്ട്. കർണ്ണാടക സാഹിത്യ പരിഷത്തിന്റെ കന്നഡശ്രീ അവാർഡ് അദ്ദേഹത്തിന് 2003-ൽ ലഭിച്ചിരുന്നു.
അവലംബം
വർഗ്ഗം:1926-ൽ ജനിച്ചവർ വർഗ്ഗം:ജനുവരി 11-ന് ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:ഓഗസ്റ്റ് 13-ന് മരിച്ചവർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:കന്നഡ സാഹിത്യകാരന്മാർ
സൊൾഡോറ്റ്ന, അലാസ്ക
സൊൾഡോറ്റ്ന എന്ന നഗരം കെനായി ബറോ ഉപദ്വീപിലുള്ള അലാസ്ക സ്റ്റേറ്റിലെ (United States) ഒരു നഗരമാണ്. 2010 ലെ യു.എസ്. സെൻസസ് അനുസിരിച്ച്  സൊൾഡോറ്റ്ന നഗരത്തിലെ മൊത്തം ജനസംഖ്യ 4,163 ആയി കണക്കാക്കപ്പെട്ടിരിക്കുന്നു. കെനായി പെനിൻസുല ബറോയുടെ ആസ്ഥാനം കൂടിയാണ് ഈ അലാസ്കൻ ഈ നഗരം.
നഗരം അലാസ്കയുടെ അൽപം തെക്കോട്ടു മാറി സ്ഥിതി ചെയ്യുന്നു. നഗരത്തിനു സമീപത്തുകൂടി കെനായി നദി ഒഴകുന്നു. നഗര പരിധി ഏഴു സ്ക്വയർ കിലോമീറ്റർ ചുറ്റളവിൽ കെനായി നദിവരെ വ്യാപിച്ചു കിടക്കുന്നു. സഞ്ചാരികൾക്ക് അനുയോജ്യമായ ലോകത്തിലെ 15 മുന്തിയ നദികളില‍്‍ ഒന്നായാണ് CNN കെനായി നദിയെ തെരഞ്ഞെടുത്തിരിക്കുന്നത്. മീൻ പിടുത്തത്തിനും വേട്ടയ്ക്കു പറ്റിയ ലോകോത്തര സൌകര്യങ്ങളാണ് സഞ്ചാരികൾക്കായി ഇവിടെയുള്ളത്. സൊൾഡോറ്റ്ന നഗരത്തിന് പടിഞ്ഞാറേവക്കിൽ  അതിവിശാലമായ കെനായി ദേശീയ വന്യമൃഗസങ്കേതം സ്ഥിതി ചെയ്യുന്നു.
ഈ വന്യമൃഗസങ്കേതം രണ്ടു മില്യൺ ഏക്കറിലാണ് പരന്നു കിടക്കുന്നത്. ഈ സംരക്ഷിത പ്രദേശത്ത് കടമാനുകൾ, കരടികൾ, റെയിൻഡീയറുകൾ, കാട്ടാടുകൾ, അതുപോലെതന്നെ അനേകതരം പക്ഷികളും നദിയിൽ വിവിധതരം മത്സ്യങ്ങളും കാണപ്പെടുന്നു. സ്റ്റെർലിങ് ഹൈവേയും കെനായി സ്പർ ഹൈവേയും നഗരത്തെ അന്യോന്യം ഛേദിച്ചു കടന്നു പോകുന്നു. അതിനാൽ ആങ്കറിലേയ്ക്കും ഹോമറിലേയ്ക്കും പോകുന്ന അനേകം സഞ്ചാരികള്   സൊൾഡോറ്റ്ന നഗരത്തെ ഒരു ഇടത്താവളമായി ഉപയോഗിക്കാറുണ്ട്.
1957 ൽ സ്വാൻസൺ നദീതടമേഖലയിൽ എണ്ണയുടെ നിക്ഷേപം കണ്ടെത്തി. ഇത് നഗരത്തിന്റെയും സമീപ പ്രദേശങ്ങളുടെയും സാമ്പത്തിക വളർച്ചയ്ക്ക് വളരെയധികം സഹായകമായി.1960 ൽ 7.4 സ്ക്വയർ മൈൽ (4,723.4 acres) വിസ്തൃതിയും ജനസംഖ്യ 332 മുള്ള സൊൾഡോറ്റ്ന ഒരു നാലാം തരം നഗരമായി സംയോജിപ്പിച്ചു. ഏഴു വർഷങ്ങൾക്കു ശേഷം 1967 ൽ സൊൾഡോറ്റ്ന നഗരം പുനസംയോജിപ്പിക്കുകയും ഒരു ഒന്നാംതരം നഗരമെന്ന പദവി നേടുകയും ചെയ്തു. 1964 ൽ കെനായി പെനിൻസുല കോളജ്, കെനായി പെനിൻസുല ബറോ ഗവണ്മെന്റ് കെനായി പെനിൻസുല ബറോ സ്കൂൾ ഡിസ്ട്രിക്ററ് എന്നിവ സൊൾഡോറ്റ്ന ആസ്ഥാനമായി രൂപീകരിക്കപ്പെട്ടു. 1960 മുതൽ 1990 വരെയുള്ള കാലഘട്ടത്തിൽ നഗരത്തിലെ ജനസംഖ്യ അതിവേഗം വർദ്ധിച്ചു നടുവിൽ|ലഘുചിത്രം|820x820ബിന്ദു|Aerial view of Soldotna, Alaska, also showing the surrounding area stretching out to Cook Inlet.
വർഗ്ഗം:അലാസ്കയിലെ പട്ടണങ്ങൾ
ടി.എ. ഇബ്രാഹിം
ലഘുചിത്രം കാസർഗോഡ് നിയമസഭാമണ്ഡലത്തിൽ നിന്ന് അഞ്ചാം നിയമസഭയിലേക്ക് തെരഞ്ഞെടുക്കപ്പെട്ട സാമാജികനായിരുന്നു '''ടി. എ. ഇബ്രാഹിം'''. ഇദ്ദേഹം 1977 -ലെ നിയമസഭയിൽ കാസർഗോഡ് നിയമസഭാമണ്ഡലത്തിലെ പ്രതിനിധിയായിരിക്കെ 1978 ആഗസ്റ്റ് ന്ന് എം. എൽ. എ. ആയിരിക്കേ മരണപ്പെട്ടു.
ജീവിതരേഖ
കാസറഗോഡ് നഗരത്തിലുള്ള തളങ്കര സ്വദേശിയായിരുന്നു. 1923 ൽ ആയിരുന്നു തളങ്കര യിൽ ജനനം. പിതാവ്. അബ്ദുൽ കാദർ. 1940 മുതൽ 1944 വരെ ഇന്ത്യൻ നേവിയിൽ സേവനമനുഷ്ടിച്ചിട്ടുണ്ട്.
രാഷ്ട്രീയം
1977 ലെ അഞ്ചാം നിയമ സഭയിലേക്കുള്ള തെരഞെടുപ്പിൽ അഖിലേന്ത്യാ ലീഗിലെ ബി. എം. അബ്ദുൽ റഹിമാനെ പരാജയപ്പെടുത്തിയാണ് സമാജികനാവുന്നത്. കുറഞ്ഞ കാലം മാത്രമായിരുന്നു നിയമ സഭയിലുണ്ടായിരുന്നത് എങ്കിലും കാസരഗോഡിന്റെ പിന്നോക്കാവസ്ഥയെ സർക്കാരിന്റെ മുമ്പിൽ അവതരിപ്പിക്കുന്നതിൽ വിജയം നേടിയ സമാജികനായിരുന്നു അദ്ദേഹം. ടി. ഇ. ഇബ്രാഹിമിന്റെ സ്മരണയ്ക്കായാണ് മുസ്ലിം ലീഗ് ജില്ലാ ആസ്ഥാനത്തിന്നു ഈ മുൻ എം.എൽ.എ. യുടെ പേർ നൽകപ്പെട്ടത്‌.
കുടുംബം
രണ്ട് പ്രാവശ്യം കാസർഗോഡ് നഗരസഭാ ചെയർമാൻ ആയിരുന്ന ടി. ഇ. അബ്ദുള്ള മകനാണ്.
അവലംബം
വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:നിയമസഭാംഗമായിരിക്കെ മരണപ്പെട്ടവർ
പുലിവരയൻ
ഒരു രോമപാദ ചിത്രശലഭമാണ് പുലിവരയൻ ‌ (Extra Lascar). Pantoporia sandaka എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കർണാടകയിൽ നിന്നും ഇവയെ കണ്ടെത്തിയിട്ടുണ്ട്.
റിച്ചാർഡ് ഹെൻറി ബെഡോമി
ബ്രിട്ടീഷ് ഇന്ത്യയിലെ ഒരു പട്ടാള ഉദ്യോഗസ്ഥനും മദിരാശി വനംവകുപ്പിലെ മുഖ്യവനസംരക്ഷകനും പ്രസിദ്ധനായ ഒരു നാച്ചുറലിസ്റ്റും ആയിരുന്നു കേണൽ റിച്ചാർഡ് ഹെൻറി ബെഡോമി Richard Henry Beddome. ജനനം 11 മെയ് 1830 – മരണം 23 ഫെബ്രുവരി 1911. ധാരാളം സസ്യസ്പീഷിസുകളെപ്പറ്റിയും ഉരഗങ്ങളെപ്പറ്റിയും അദ്ദേഹം പഠനം നടത്തിയിട്ടുണ്ട്. അതുപോലെ മറ്റു പലരും കണ്ടുപിടിച്ച സസ്യ-ജന്തുജാലങ്ങൾ അദ്ദേഹത്തിന്റെ പേരിൽ അറിയപ്പെടുന്നുമുണ്ട്. സസ്യശാസ്ത്രത്തിൽ Bedd. എന്ന് ചുരുക്കപ്പേര് ഇദ്ദേഹത്തെ സൂചിപ്പിക്കാൻ ഉപയോഗിക്കുന്നു. അടിസ്ഥാനപരമായി ഒരു സസ്യശാസ്ത്രജ്ഞനായിരുന്ന അദ്ദേഹം ജീവിതത്തിന്റെ മികച്ച കാലം മുഴുവൻ തെക്കേ ഇന്ത്യയിലെ സസ്യങ്ങളെക്കുറിച്ച് പഠിക്കാനാണ് ഉപയോഗിച്ചത്. ഒട്ടേറെ ചെടികളുടെ മികവാർന്ന ചിത്രങ്ങളുമായി ഇറങ്ങിയ പുസ്തകങ്ങളായിരുന്നു ഇതിന്റെ ഫലം. ഈ ആവശ്യത്തിനായി വരയ്ക്കാനറിയുന്ന നാട്ടുകാരെ അദ്ദേഹം പരിശീലിപ്പിച്ചെടുത്തിരുന്നു.
വർഗ്ഗം:സസ്യശാസ്ത്രജ്ഞർ
ജീൻ നിക്കോലെറ്റ്
ജീൻ നിക്കോലെറ്റ് (നിക്കോളറ്റ്), സിയൂർ ഡി ബെല്ലെബോൺ (സി. 1598 - ഒക്ടോബർ 1642) ഒരു ഫ്രഞ്ച് സ്വതന്ത്ര സംരംഭകനും മിഷിഗൺ തടാകം, മാക്കിനാക് ദ്വീപ്, ഗ്രീൻ ബേ എന്നിവിടങ്ങളിൽ പര്യവേക്ഷണം നടത്തുകയും ഇപ്പോൾ അമേരിക്കൻ ഐക്യനാടുകളിലെ വിസ്കോൺസിൻ ആയി അറിയപ്പെടുന്ന പ്രദേശത്ത് കാലുകുത്തിയ ആദ്യ യൂറോപ്യൻ വംശജനുമായിരുന്നു.
ആദ്യകാലജീവിതം
നിക്കോലെറ്റ് (നിക്കോല്ലെറ്റ്) ഫ്രാൻസിലെ ചെർബർഗിൽ പാരീസിനും ചെർബർഗിനും ഇടയിലുള്ള രാജാവിന്റെ "മെസഞ്ചർ ഓർഡിനറി" ആയിരുന്ന തോമസ് നിക്കോളറ്റിന്റെയും മാർഗരിറ്റ് ഡി ലാമറിന്റെയും മകനായി 1590 -കളുടെ അവസാനത്തിൽ ജനിച്ചു. അവർ റോമൻ കത്തോലിക്കാ സഭയിലെ അംഗങ്ങളായിരുന്നു. സാമുവൽ ഡി ചാംപ്ലെയിൻ, എറ്റിയെൻ ബ്രൂൾ എന്നിവരുടെ അറിയപ്പെടുന്ന സുഹൃത്തായിരുന്ന അദ്ദേഹം ഫ്രഞ്ചുകാർ Compagnie des Marchands നു കീഴിൽ രോമ വ്യാപാര കേന്ദ്രങ്ങൾ സ്ഥാപിക്കുന്ന സമയത്ത്, ഫ്രഞ്ച് യുവാക്കളെ തദ്ദേശീയ അമേരിക്കക്കാർക്കിടയിൽ ജീവിക്കാൻ അനുവദിക്കുന്ന തരത്തിൽ പര്യവേക്ഷകരും വ്യാപാരികളും ആയി പരിശീലിപ്പിക്കുന്നതിനുള്ള ചാമ്പ്ലൈന്റെ പദ്ധതിയിൽ പങ്കെടുക്കുന്നതിനായി കാനഡയിലേക്ക് ആകർഷിക്കപ്പെട്ടു.
അവലംബം
വർഗ്ഗം:സംരംഭകർ വർഗ്ഗം:1598-ൽ ജനിച്ചവർ വർഗ്ഗം:ഒക്ടോബറിൽ മരിച്ചവർ വർഗ്ഗം:1642-ൽ മരിച്ചവർ
എൻ. ഗോവിന്ദൻകുട്ടി
മലയാള നാടകനടനും രചയിതാവും ചലച്ചിത്രനടനും തിരക്കഥാകൃത്തുമായിരുന്നു '''എൻ. ഗോവിന്ദൻകുട്ടി'''.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളനാടകനടന്മാർ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:മലയാളനാടകകൃത്തുക്കൾ വർഗ്ഗം:1924-ൽ ജനിച്ചവർ
സമാധാന സന്ദേശ യാത്ര
ലോക സമാധാനത്തിനുള്ള ആഹ്വാനവുമായി കാസർകോട് മുതൽ കന്യാകുമാരി വരെ കേരള കത്തോലിക്ക യുവജന പ്രസ്ഥാനത്തിന്റെ സംസ്ഥാന സമിതിയുടെ നേതൃത്വത്തിൽ നടത്തിയ യാത്രയാണ് സമാധാന സന്ദേശ യാത്ര. 2019 ജൂൺ 9-ന് കാസർഗോഡ് ജില്ലയിൽ നിന്ന് ആരംഭിച്ച് ജൂൺ 16-ന് കന്യാകുമാരിയിൽ ഈ യാത്ര അവസാനിച്ചു. കെ.സി.വൈ.എം. സംസ്ഥാന പ്രസിഡന്റ് സിറിയക്ക് ചാഴിക്കാടനാണ് ഈ യാത്ര നയിച്ചത്.
അലക്‌സെനിയ ഡിമിട്രോവ
ബൾഗേറിയൻ പത്രപ്രവർത്തകയും എഴുത്തുകാരിയുമാണ് അലക്‌സെനിയ ഡിമിട്രോവ (English: Alexenia Dimitrova (Bulgarian: Алексения Димитрова)
ഔദ്യോഗിക ജീവിതം
1980ൽ ഔദ്യോഗിക ജീവിതം ആരംഭിച്ചു. ബൾഗേറിയയുടെ തലസ്ഥാനമായ സോഫിയയിൽ നിന്ന് പ്രസിദ്ധീകരിക്കുന്ന 24 ചാസ (24Chasa) എന്ന വാർത്താപത്രത്തിൽ ജോലി ചെയ്യുന്നു. ബൾഗേറിയയിലെ ഏറ്റവും പ്രചാരമുള്ള രണ്ടാമത്തെ ദിനപത്രമാണ് 24 ചാസ. ശീത യുദ്ധകാലത്തെ രഹസ്യ ശേഖരങ്ങളെ കുറിച്ചുള്ള വിവരങ്ങളാണ് അലക്‌സിനയുടെ ഏറ്റവും പ്രധാനപ്പെട്ട വിഷയം. കൂടാതെ, അഴിമതി, കള്ളപ്പണം, സംശയകരമായ ഉടമസ്ഥാവകാശം, രഹസ്യ സമൂഹങ്ങൾ എന്നിവയും കൈകാര്യം ചെയ്യുന്നുണ്ട്. ലോകത്ത് ആകമാനമുള്ള കാണാതായ ആളുകളെ കണ്ടെത്താനും അവരെ ഒരുമിപ്പിക്കുന്നതിനുമായി ഒരു രൂപരേഖ തയ്യാറാക്കിയിരുന്നു ഡിമിട്രോവ. 2002ൽ ആരംഭിച്ച കാണാതായ ആളുകളെ പറ്റിയുള്ള അവരുടെ ലേഖന പരമ്പര ഇപ്പോഴും തുടരുന്നുണ്ട്.
അംഗീകാരങ്ങൾ
ബ്രിട്ടൻ, ബൾഗേറിയ, അമേരിക്ക, റഷ്യ എന്നീ രാജ്യങ്ങളിലെ 40 മാധ്യമങ്ങളിലായ 4000ൽ അധികം റിപ്പോർട്ടുകൾ പ്രസിദ്ധീകരിച്ചിട്ടുണ്ട്. ബൾഗേറിയൻ - അമേരിക്കൻ രഹസ്യ ശേഖരങ്ങളെ കുറിച്ചുള്ള ദി അയൺ ഫസ്റ്റ് - എന്ന പേരിൽ ഇംഗ്ലീഷിൽ ലണ്ടനിൽ നിന്ന് 2005ൽ പുസ്തകം പ്രസിദ്ധീകരിച്ചു. ഇതേ പുസ്തകം ദി വാർ ഓഫ് ദ സ്‌പൈസ് എന്ന പേരിൽ 2005ൽ ബൾഗേറിയയിൽ നിന്നും പുറത്തിറക്കി.
വിദ്യാഭ്യാസം
1986ൽ സോഫിയ സർവ്വകലാശാലയിൽ നിന്ന് ബിരുദം നേടി. അമേരിക്കയിലെ മിന്നിയപൂലിസ്-സെന്റ് പോളിലെ വേൾഡ് പ്രസ് ഇൻസ്റ്റിറ്റ്യൂട്ട്, അമേരിക്കയിലെ കൊളംബിയയിലെ മിസ്സൂരി സർവ്വകലാശാല, ബ്രിട്ടനിലെ റോയിട്ടേഴ്‌സ്, നെതർലെൻഡിലെ യൂറോപ്യൻ സെന്റർ ഫോർ ജേണലിസം, ഡെൻമാർക്കിലെ ആർഹുസിലുള്ള ഡാനിഷ് സ്‌കൂൾ ഓഫ് ജേണലിസം എന്നിവിടങ്ങളിൽ നിന്ന് പത്രപ്രവർത്തനത്തിൽ പ്രത്യേകം പഠനം നടത്തി.
അവലംബം
വർഗ്ഗം:പത്രപ്രവർത്തകർ വർഗ്ഗം:ബൾഗേറിയ
പോർട്ട്രെയിറ്റ് ഓഫ് ഡോ. ഗാച്ചെറ്റ്
'''പോർട്ട്രെയിറ്റ് ഓഫ് ഡോ. ഗാച്ചെറ്റ്''' എന്നത് ഡച്ച് ചിത്രകാരനായ വിൻസന്റ് വാൻഗോഗിന്റെ വളരെയധികം പ്രകീർത്തിക്കപ്പെട്ട ഒരു ചിത്രമാണ്.അദ്ദേഹം ജീവിതത്തിന്റെ അവസാനനാളുകളിൽ, തന്നെ ചികിത്സിച്ച ഡോ. പോൾ ഗാച്ചെറ്റ് എന്ന ഡോക്ടറെ കേന്ദ്രീകരിച്ചാണ് ഈ ചിത്രം വരച്ചിരിക്കുന്നത്.ഇതിന്റെ രണ്ട് വേർഷനുകൾ അദ്ദേഹം വരച്ചിട്ടുണ്ട്,രണ്ടും,1890 ലെ ജൂണിൽ ഓവർ സർ ഓയിസിൽ വച്ചാണ്  വരച്ചിരിക്കുന്നത്.രണ്ട് ചിത്രങ്ങളും ടേബിളിൽ ചരിഞ്ഞ്,തലയെ കൈകൊണ്ട് താങ്ങിയിരിക്കുന്ന രീതിയിലാണ്  ഡോ. ഗാച്ചെറ്റിനെ വരച്ചിരിക്കുന്നത്,പക്ഷെ നിറക്കൂട്ടുകളുടെ അടിസ്ഥാനത്തിൽ രണ്ട് ചിത്രങ്ങൾക്കും അതിന്റേതായ വ്യത്യാസങ്ങളും, തനത് മഹത്ത്വവുമുണ്ട്.1990 -ൽ,ന്യൂയോർക്കിൽ വച്ച് ഇതിന്റെ ആദ്യത്തെ വേർഷൻ അന്നതെ റെക്കോർഡ് തകർത്ത് 82.5 മില്ല്യൺ ഡോളറിന് വിറ്റുപോയി.
പുറംകണ്ണികൾ
വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
സിർക്കോണിയം നക്ഷത്രം
അയർലൻഡിലെ ബെൽഫാസ്റ്റ് ക്യൂൻ സർവകലാശാലയിൽ നടത്തിയ പഠനത്തിടെ മലയാളിയായ വാനനിരീക്ഷക നസ്‌ലീം സഹ ഗവേഷകരോടൊപ്പം കണ്ടെത്തിയ നക്ഷത്രമാണ് '''സിർക്കോണിയം നക്ഷത്രം. '''
കണ്ടെത്തൽ
ഹോട്ട് സബ്ഡ്വാർഫ് ഇനത്തിൽപെട്ട നക്ഷത്രങ്ങളുടെ പഠനത്തിൽ പിഎച്ച്.ഡി നേടാൻ 2008 ൽ അയർലൻഡിലെത്തിയ നസ്‌ലീം കൂട്ടുകാരുമായി ചേർന്നാണ് സിർക്കൊണിയം നക്ഷത്രം കണ്ടെത്തിയത്. ഉത്തര അയർലൻഡിലെ ആർമാഗ് ഒബ്സർവേറ്ററിയിൽ വാനനിരീക്ഷണം നടത്തുന്നതിനിടെയാണ് പ്രത്യേക തരംഗ ദൈർഘ്യവും മറ്റ് സവിശേഷതകളുമുള്ള നക്ഷത്രം ശ്രദ്ധയിൽപെട്ടത്. 1920കളിലെ പഠനങ്ങളുടെ സഹായത്താൽ, നക്ഷത്രം നിറയെ സിർക്കോണിയം മൂലകമാണെന്ന് തിരിച്ചറിഞ്ഞു. ക്യൂൻ യൂനിവേഴ്സിറ്റിയിലെ പ്രഫ. അലൻ ഹിബേർട്ട് മൂലകത്തിന്റെ അറ്റോമിക സ്വഭാവം നിർണയിച്ചു. സൂര്യനിലുള്ളതിനേക്കാൾ പതിനായിരം മടങ്ങ് സിർക്കൊണിയം അധികമുള്ള നക്ഷത്രം ഇതിന് മുമ്പ് ആരും കണ്ടെത്തിയിരുന്നില്ല. ചെറിയ അളവിൽ സ്ട്രോൺഷ്യം, ജെർമേനിയം, യിട്രിയം തുടങ്ങിയ മൂലകങ്ങളും നക്ഷത്രത്തിലുണ്ട്. വ്യാജ രത്നങ്ങൾ നിർമ്മിക്കാൻ സ്വർണ വ്യാപാരികൾ ഉപയോഗിക്കുന്ന മൂലകമാണ് സിർക്കോണിയം. LS IV 14 116 എന്ന് ശാസ്ത്രലോകം വിളിച്ചിരുന്ന നക്ഷത്രത്തിന്റെ സവിശേഷത കണ്ടെത്താനായതിനാൽ സിർക്കോണിയം നക്ഷത്രമെന്ന പേര് വന്നു.
പുറം കണ്ണികൾ
വർഗ്ഗം:നക്ഷത്രങ്ങൾ
അന്ന കെൻഡ്രിക്
ഒരു അമേരിക്കൻ നടിയും ഗായികയുമാണ് അന്ന കുക്ക് കെൻഡ്രിക് (ജനനം, ഓഗസ്റ്റ് 9, 1985). തിയേറ്റർ പ്രൊഡക്ഷനുകളിൽ ബാലതാരം എന്ന നിലയിൽ കെൻഡ്രിക് തന്റെ കലാ ജീവിതം ആരംഭിച്ചു. 1998 ലെ ഹൈ സൊസൈറ്റി എന്ന ബ്രോഡ്വേ മ്യൂസിക്കൽ ആണ് അഭിനയിച്ച ആദ്യ പ്രധാന വേഷം. ഈ വേഷത്തിന് ബെസ്റ്റ്‌ ഫീച്ചേർഡ് ആക്ട്രസ് ഇൻ എ മ്യൂസിക്കൽ എന്ന ഇനത്തിൽ ടോണി അവാർഡ് നാമനിർദ്ദേശം നേടിക്കൊടുത്തു. 2003 ൽ ക്യാമ്പ് എന്ന മ്യൂസിക്കൽ കോമഡി ചിത്രത്തിലൂടെ ചലച്ചിത്ര രംഗത്ത് അരങ്ങേറി.
ദ ട്വൈലൈറ്റ് സാഗ (2008-2013) എന്ന ചലച്ചിത്ര പരമ്പരയിൽ ജെസ്സിക്ക സ്റ്റാൻലി എന്ന വേഷം കെൻഡ്രിക്കിനെ പ്രശസ്തയാക്കി. 2009 ൽ പുറത്തിറങ്ങിയ 'അപ്പ് ഇൻ ദ എയർ' എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള അക്കാഡമി അവാർഡ് നാമനിർദ്ദേശം ലഭിക്കുകയുണ്ടായി. പിച്ച് പെർഫക്ട് ചലച്ചിത്ര പരമ്പരയിൽ (2012-2017) ബെക്ക മിച്ചെലായി അഭിനയിച്ചതിൽ അവൾക്ക് കൂടുതൽ അംഗീകാരം ലഭിച്ചു.
ബാഹ്യ കണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ വനിതാ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
ഹേംലത ഗുപ്ത
ഒരു ഇന്ത്യൻ മെഡിക്കൽ ഡോക്ടറും ലേഡി ഹാർഡിംഗ് മെഡിക്കൽ കോളേജിലെ വൈദ്യശാസ്ത്ര വകുപ്പിന്റെ ഡയറക്ടറും തലവനുമായിരുന്നു ഹേംലത ഗുപ്ത (25 ജൂൺ 1943 - 13 മെയ് 2006). ദില്ലി യൂണിവേഴ്സിറ്റിയിലെ ലേഡി ഹാർഡിംഗ് മെഡിക്കൽ കോളേജിൽ നിന്ന് ഗുപ്ത മെഡിസിൻ പഠിച്ചു. മെഡിക്കൽ സയൻസിന് നൽകിയ സംഭാവനകൾക്ക് 1998 ൽ ഗുപ്തയ്ക്ക് മൂന്നാമത്തെ പരമോന്നത സിവിലിയൻ ബഹുമതിയായ പത്മഭൂഷൺ നൽകി. ന്യൂഡൽഹിയിൽ താമസിച്ചുകൊണ്ടിരുന്ന അവിവാഹിതയായ അവരെ 2006 മെയ് 13 ന് കരോൾ ബാഗിലെ വസതിയിൽ വെച്ച് കൊല ചെയ്യപ്പെട്ട നിലയിൽ കണ്ടെത്തി. വർഷങ്ങളുടെ അന്വേഷണത്തിനുശേഷവും മാധ്യമശ്രദ്ധ ആകർഷിച്ച ആ കേസ് പരിഹരിക്കപ്പെടാതെതന്നെ കിടക്കുന്നു.
മെഡിക്കൽ സംഭാവനകൾ
തൈറോയിഡിലെ അപൂർവ ക്ഷയരോഗത്തെക്കുറിച്ച് ഗുപ്തയും സഹപ്രവർത്തകരും ഒരു ഇന്ത്യൻ മെഡിക്കൽ ജേണലിൽ ഒരു പഠനം പ്രസിദ്ധീകരിച്ചു. രോഗിയുടെ അവതരണം, രോഗനിർണയത്തിനായി ഉപയോഗിക്കുന്ന വിവിധ പരിശോധനകൾ, കേസിന്റെ ചരിത്രപരമായ ചർച്ച, ചികിത്സാ രീതികൾ എന്നിവ ലേഖനത്തിൽ ചർച്ചചെയ്യുന്നു.
പത്മ ഭൂഷൺ
എല്ലാ വർഷവും റിപ്പബ്ലിക് ദിനത്തിൽ ഇന്ത്യയിൽ പത്മ അവാർഡുകൾ നൽകാറുണ്ട്, സാധാരണയായി ഇത് 120 എണ്ണത്തിൽ താഴെയാണ്. പദ്മ അവാർഡുകളുടെ 3 ക്ലാസുകളുണ്ട്, സേവനത്തിന്റെ ഗുണനിലവാരം വിശിഷ്ടമായതിൽ നിന്ന് ഉയർന്ന ക്രമത്തിൽ നിന്ന് അസാധാരണമായി വേർതിരിക്കുന്നു. ഒരാളുടെ നിർദ്ദിഷ്ട ഫീൽഡിലെ ഉയർന്ന ഓർഡറിന്റെ പൊതു നേട്ടങ്ങൾ അംഗീകരിച്ചുകൊണ്ട് പത്മ ഭൂഷൺ രണ്ടാമത്തെ വിഭാഗത്തിലാണ്. കല, സിവിൽ സർവീസ്, സ്പോർട്സ്, സാഹിത്യം തുടങ്ങി വിവിധ വിഷയങ്ങളിൽ അവാർഡുകൾ നൽകുന്നു. പൊതുജനങ്ങൾക്ക് നാമനിർദ്ദേശങ്ങൾ നടത്താൻ കഴിയും, അന്തിമ തീരുമാനം എടുക്കാൻ പത്മ അവാർഡ് കമ്മിറ്റിയും പ്രധാനമന്ത്രിയും രാഷ്ട്രപതിയും സഹകരിക്കുന്നു. അവാർഡ് കമ്മിറ്റി അവരുടെ ദീർഘകാല നേട്ടം, പൊതു സേവനം, അവരുടെ നോമിനികളിലെ മികവ് എന്നിവയ്ക്കായി തിരയുന്നു. രാഷ്ട്രപതിയുടെ ഒപ്പും ഒരു മെഡലും സഹിതം ഒരു സർട്ടിഫിക്കറ്റ് സ്വീകരിച്ച് 1998 ൽ മെഡിക്കൽ വിഭാഗത്തിൽ ഹെം ലത ഗുപ്ത ഈ ബഹുമതി നേടി.
അന്വേഷണം
ടിവി മെക്കാനിക്ക്, മറ്റൊരു ഡോക്ടറുടെ സേവകൻ, വിവാഹ ബ്യൂറോ എക്സിക്യൂട്ടീവ് എന്നിവരെ കൊലപാതകിയെ നിർണ്ണയിക്കാൻ നാർകോ പരിശോധനയും ചോദ്യം ചെയ്യലും “അങ്ങേയറ്റം തെറ്റിദ്ധരിപ്പിക്കുന്നതാണ്” എന്ന് പോലീസ് പറയുന്നു. “ടിവി മെക്കാനിക്കിന്റെ പങ്കിനെക്കുറിച്ച് നാർകോ പരിശോധന സൂചിപ്പിച്ചു. കൊലപാതകം നടന്ന സമയത്ത് ടിവി സെറ്റുകൾ നന്നാക്കാനായി ട്രാൻസ് യമുന മേഖലയിലെ അവരുടെ വീടുകൾ സന്ദർശിച്ചതായി സ്വതന്ത്ര സാക്ഷികൾ പറഞ്ഞു. ഓഗസ്റ്റ് 14 ന് ഗുപ്തയുടെ വസന്ത് കുഞ്ച് ഫ്ളാറ്റിൽ ചിലർ പ്രവേശിച്ച് ഗുപ്ത തങ്ങൾക്ക് ഫ്ലാറ്റ് വിറ്റതായി അവകാശപ്പെട്ടതിനെത്തുടർന്ന് പരിഹരിക്കപ്പെടാത്ത ഈ കേസിനെക്കുറിച്ച് അന്വേഷകർക്ക് ഒരു പുനരവലോകനമുണ്ട്. 1991 ജനുവരി 28 ന് വാങ്ങിയതു മുതൽ ഫ്ലാറ്റ് പൂട്ടിയിരുന്നു. ആർ‌ഡബ്ല്യുഎ പോലീസിനെ അറിയിച്ചതിനെത്തുടർന്ന് രണ്ടുപേരെ കണ്ടു. ഇരുവരും ഫ്ലാറ്റ് സ്വന്തമാണെന്ന് അവകാശപ്പെടുന്നു. ഗുപ്തയിൽ നിന്ന് സ്വത്ത് വാങ്ങിയതായും പവർ ഓഫ് അറ്റോർണിയും ക്യാഷ് രസീതും കാണിച്ചതായും മോതി നഗറിലെ കൗശല്യ റാണി പറഞ്ഞു. മറ്റൊരു വ്യക്തി ജലന്ധറിലെ രാംനിക് അഗർവാളും ഇക്കാര്യം അവകാശപ്പെട്ടു. ഫ്ലാറ്റ് വൃത്തിയാക്കാനായി മറ്റ് അഞ്ച് പേർക്കൊപ്പം താൻ എത്തിയെന്നും കൗശല്യയെ കണ്ടെത്തിയെന്നും പറഞ്ഞു. എല്ലാ രേഖകളും വ്യാജമാണെന്ന് പോലീസ് പറഞ്ഞു, “ഞങ്ങൾ ഇതുവരെ ആരെയും അറസ്റ്റ് ചെയ്തിട്ടില്ല. എന്നാൽ മറ്റുള്ളവരെ കൊൺറ്റുവന്നതായി തോന്നുന്നതിനാൽ ഞങ്ങൾ എല്ലാവരെയും ചോദ്യം ചെയ്യുന്നു. ഞങ്ങളെ അറിയിച്ചതിന് പ്രാദേശിക ആർ‌ഡബ്ല്യുഎയോട് ഞങ്ങൾ നന്ദിയുള്ളവരാണ്, ”ഒരു ഉദ്യോഗസ്ഥൻ പറഞ്ഞു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിൽ നടന്ന കൊലപാതകങ്ങൾ വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ഡെൽഹി സർവ്വകലാശാലാ അദ്ധ്യാപകർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:2006-ൽ മരിച്ചവർ വർഗ്ഗം:1943-ൽ ജനിച്ചവർ
മലയാളവ്യാകരണ ചോദ്യോത്തരം
മലയാളവ്യാകരണം പഠിപ്പിക്കാൻ വേണ്ടി ഹെർമ്മൻ ഗുണ്ടർട്ട് രചിച്ചതാണ് മലയാളവ്യാകരണ ചോദ്യോത്തരം അഥവാ Catechism of Malayalam Grammar. ചോദ്യോത്തരരൂപത്തിലുള്ള ഗ്രന്ഥമാണിത്. 1867-ൽ ഈ കൃതി പുനഃപ്രസിദ്ധീകരിച്ചിരുന്നു. ഈ പുനഃപ്രസിദ്ധീകരണവും പുസ്തകം ഉടച്ചു വാർത്തതും ലിസൺ ഗാർത്ത്‌വെയിറ്റ് ആണ്.
പുറത്തേക്കുള്ള കണ്ണികൾ
വർഗ്ഗം:മലയാളം അച്ചടിയുടെ ചരിത്രം വർഗ്ഗം:പ്രാചീന ഗ്രന്ഥങ്ങൾ വർഗ്ഗം:മലയാള വ്യാകരണ ഗ്രന്ഥങ്ങൾ
ജൂലൈ 4 (ചലച്ചിത്രം)
ജോഷിയുടെ സംവിധാനത്തിൽ ദിലീപ്, സിദ്ദിഖ്, ദേവൻ, റോമ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ജൂലൈ 4. അനന്യ ഫിലിംസിന്റെ ബാനറിൽ സുകു നായർ, ആൽ‌വിൻ ആന്റണി എന്നിവർ നിർമ്മിച്ച ഈ ചിത്രം അനന്യ ഫിലിംസ് തന്നെയാണ് വിതരണം ചെയ്തിരിക്കുന്നത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവരാണ്.
സംഗീതം
ഷിബു ചക്രവർത്തി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഔസേപ്പച്ചൻ ആണ്.
പടം കാണുക
ജൂലൈ 4
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:ഷിബു ചക്രവർത്തിയുടെ ഗാനങ്ങൾ വർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:ദിലീപ് -റോമ ജോഡി
മനുഷ്യാവകാശ-പൗരാവകാശ പ്രഖ്യാപനം (ഫ്രാൻസ് 1789)
മനുഷ്യാവകാശ-പൗരാവകാശ പ്രഖ്യാപനം ( Déclaration des droits de l'homme et du citoyen) ഫ്രഞ്ചുവിപ്ലവത്തിന്റെ അടിസ്ഥാന പ്രമാണമായിരുന്നു. 1789 ഓഗസറ്റ് 26 -നാണ് അന്നത്തെ നാഷണൽ അസംബ്ലി ഇത് അംഗീകരിച്ച് ഘോഷിച്ചത്. ഇംഗ്ലണ്ടിലെ പൊതുജനം നേടിയെടുത്ത മാഗ്നാകാർട്ട,   1689-ലെ അവകാശ പ്രമാണം  1789-ൽ അമേരിക്കൻ ജനത  രൂപം കൊടുത്ത    മനുഷ്യാവകാശ നിയമങ്ങൾ   ഇവയോടൊപ്പം തന്നെ  മാനവചരിത്രത്തിലെ സുപ്രധാന രേഖയായി   ഇതും കണക്കാക്കപ്പെടുന്നു. ഐക്യരാഷ്ട്രസഭയുടെ വിശ്വസ്മൃതികൾ (Memories of the World) എന്ന പദ്ധതിയിൽ ഈ പ്രമാണം, 2003-ൽ സ്ഥലം പിടിച്ചു.
രാഷ്ട്രീയ-സാമൂഹ്യ ബോധവത്കരണം
പതിനാറും പതിനേഴും നൂറ്റാണ്ടുകളിൽ ഉണ്ടായ ബോധവത്കരണത്തിലൂടെ യൂറോപ്പിലാകമാനവും ഫ്രാൻസിലും,  ചിന്താസ്വാതന്ത്ര്യവും അഭിപ്രായ സ്വാതന്ത്ര്യവും വളർന്നു വികസിച്ചു. മതം, രാഷ്ട്രീയം, സമൂഹം,ഭരണവ്യവസ്ഥ, വ്യക്തി എന്നീ വിഷയങ്ങളെക്കുറിച്ചുള്ള ഗാഢമായ അപഗ്രഥനങ്ങളും പഠനങ്ങളും ഉണ്ടായി. വ്യക്തിക്ക് സ്വാതന്ത്ര്യവും സമൂഹത്തിൽ സമത്വവും നീക്കുപോക്കില്ലാത്ത ആശയങ്ങളാണെന്ന മോണ്ടെസ്ക്യൂ   വോൾട്ടയർ  റുസ്സോ എന്നിവരുടെ ചിന്താധാരകൾ ജനങ്ങളെ ആകർഷിച്ചു,. സമൂഹവും ഭരണകൂടവും തമ്മിലുള്ള പരസ്പരബന്ധങ്ങൾ, വ്യക്തിസ്വാതന്ത്ര്യം, സമൂഹനന്മ  എന്നീ വിഷയങ്ങൾ റുസ്സോ സാമൂഹ്യ ഉടമ്പടി  (Du Contrat Social ou Principes du droit politique )എന്ന തന്റെ പുസ്തകത്തിൽ സവിസ്തരം ചർച്ച ചെയ്തു. മതവും ഭരണകൂടവും അകൽച്ച പാലിക്കേണ്ടതാണെന്നു മോൺടെസ്ക്യുവും വോൾട്ടയറും യുക്തിയുക്തം വാദിച്ചു
മറ്റു സാഹചര്യങ്ങൾ
ഫ്രഞ്ചു ജനത പരമ്പരാഗതമായി മൂന്നു ശ്രേണികളിലായി വിഭാഗിക്കപ്പെട്ടിരുന്നു. ഒന്നാം ശ്രേണിയിൽ പുരോഹിതരും(clergy) ,രണ്ടാമത്തേതിൽ പ്രഭുവംശവും (Nobles) ,മൂന്നാം ശ്രേണിയിൽ ഭൂരിപക്ഷം വരുന്ന  സാധാരണക്കാരും (Commoners) ഉൾപ്പെട്ടു. ന്യൂനപക്ഷക്കാരായ ഒന്നും രണ്ടും വിഭാഗങ്ങൾ നികുതിയിൽ നിന്ന് ഒഴി വാക്കപ്പെട്ടതു കൂടാതെ പലേ ആനുകൂല്യങ്ങൾക്കും അധികാരാവകാശങ്ങൾക്കും അർഹരുമായിരുന്നു. നികുതിഭാരം ചുമക്കേണ്ടി വന്നത്  മൂന്നാം വിഭാഗത്തിനു മാത്രമായിരുന്നു.എറ്റാ ജെനെറോ (états généraux) എന്ന ഫ്രാൻസിന്റെ ജനപ്രതിനിധി സഭയിൽ ഈ    മൂന്നു വിഭാഗത്തിലേയും പ്രതിനിധികൾ ഉണ്ടായിരുന്നു. പക്ഷെ ഈ ജനപ്രതിനിധിസഭ അവസാനമായി സമ്മേളിച്ചത് 1614-ൽ ആയിരുന്നു. 175 വർഷങ്ങൾക്കുശേഷം, 1789-ൽ  സാമ്പത്തിക ഞെരുക്കങ്ങളെ മറികടക്കാനായി പുതിയ നികുതികൾ ചുമത്തണമെന്ന നില വന്നപ്പോൾ   പുതിയ ജനപ്രതിനിധിസഭ വിളിച്ചുകൂട്ടാൻ സിയെസിന്റെ എന്താണ് മൂന്നാം വിഭാഗം? (Qu'est-ce que le tiers-état?(French)) എന്ന ലഘുലേഖ ജനങ്ങൾക്ക് വഴികാട്ടിയായി. സാധാരണക്കാർ നിസ്സഹായരല്ലെന്നും, അവരാണ് യഥാർഥരാഷ്ട്രമെന്നും  സ്ഥിതിഗതികൾ മാറ്റിയെടുക്കാനുള്ള കഴിവ് അവർക്കുണ്ടെന്നും     ലഘുലേഖയിൽ  സിയെസ് വിശദീകരിച്ചിരുന്നു ,.   1789 മെയ് 5-ന്   ജനപ്രതിനിധിസഭ  സമ്മേളിച്ചു. മൂന്നു ശ്രേണികളിലേയും പ്രതിനിധികൾ സന്നിഹിതരായിരുന്നു. പുരോഹിതപ്രതിനിധികളായി   293 പേരും പ്രഭുവംശത്തിന്റെ പ്രതിനിധികളായി  270പേരും വീതവും സാധാരണജനതയുടെ പ്രതിനിധികളായി  565പേരും  ഉണ്ടായിരുന്നു,. എന്നാൽ  ഒരാൾക്ക് ഒരു വോട്ടല്ലെന്നും ഒരു വിഭാഗത്തിന്  ഒരു വോട്ടെന്നുമുള്ള   വരേണ്യരുടെ നിലപാട് സാധാരണക്കാർക്കു സമ്മതമായിരുന്നില്ല.  സഭ അലസിപ്പിരിഞ്ഞു. സ്വന്തം ആവശ്യങ്ങൾ ഏകകണ്ഠമായി തീരുമാനിച്ചുറപ്പിക്കാനായി   മൂന്നാംവിഭാഗം  വേറിട്ട് സമ്മേളിക്കാൻ തീരുമാനിച്ചു.    ഒന്നും രണ്ടും വിഭാഗത്തിലെ  ഒട്ടേറെ  പ്രതിനിധികൾ സമൂഹത്തിലെ ഉച്ചനീചത്വങ്ങൾക്കെതിരായി   ശബ്ദമുയർത്തി സാധാരണജനതയോടൊപ്പം നിന്നു. ഇവരിൽ മുഖ്യരായിരുന്നു ഇടതുപക്ഷ ചിന്താഗതിക്കാരായിരുന്ന റോബേസ്പിയർ, മിറാബോ, ലഫായെറ്റ് പ്രഭു എന്നിവർ.   സാധാരണക്കാരുടെ  പ്രതിനിധികൾ സ്വന്തം നിലക്ക്   സമ്മേളനം നടത്താൻ ഒരുക്കം കൂട്ടി.  പക്ഷെ  സഭാമണ്ഡപത്തിലേക്ക്  പ്രവേശനം നിഷേധിക്കപ്പെട്ടു. പ്രക്ഷുബ്ധരായ  അംഗങ്ങൾ  തങ്ങളുടെ ആവശ്യങ്ങളും അവകാശങ്ങളും ഉൾക്കൊള്ളുന്ന ഭരണഘടന രൂപീകരിക്കുംവരെ പിരിഞ്ഞുപോകില്ലെന്ന ശപഥവുമായി അടുത്തു തന്നെയുള്ള ടെന്നിസ് കോർട്ടിൽ സമ്മേളിച്ചു, ഫ്രഞ്ചു വിപ്ലവചരിത്രത്തിൽ  ടെന്നിസ് കോർട്ട് ശപഥം ഒരു നാഴികക്കല്ലായി കണക്കാക്കപ്പെടുന്നു. ബഹുഭൂരിപക്ഷം വരുന്ന സാധാരണജനതയുടെ പ്രതിനിധികളായ തങ്ങളാണ് യഥാർഥത്തിൽ ജനപ്രതിനിധികളെന്ന് ഉദ്ഘോഷിച്ച്  നാഷണൽ അസംബ്ലി എന്ന പുതിയ പേരും സ്വീകരിച്ചു. ,. എന്നാൽ ഭരണഘടന എഴുതിയുണ്ടാക്കുംമുമ്പ്  ഒരു വ്യക്തിയുടെ അടിസ്ഥാന അവകാശങ്ങൾ എന്തൊക്കെയെന്നതിനെപ്പറ്റി ഒരു തീരുമാനമുണ്ടാകുന്നത് അത്യവശ്യമാണെന്ന്  നാഷണൽ അസംബ്ലിക്ക് ബോധ്യമായി. കൂട്ടായ ചർച്ചകൾ നടത്തി അവർ പ്രമാണം എഴുതിയുണ്ടാക്കി. Estatesgeneral.jpg
പതിനേഴു പ്രസ്താവങ്ങളുണ്ടായിരുന്ന പ്രമാണത്തിൽ റുസ്സോക്കും  അദ്ദേഹത്തിന്റെ രചന,  സാമൂഹ്യ ഉടമ്പടിക്കുമുള്ള  സ്വാധീനം സുവ്യക്തമായിരുന്നു. ആദ്യത്തെ പ്രമാണം തന്നെ റുസ്സോവിന്റെ വിശ്വപ്രസിദ്ധമായ "മനുഷ്യൻ സ്വതന്ത്രനായി ജനിക്കുന്നു" എന്ന വാചകത്തിൽ അധിഷ്ഠിതമായിരുന്നു.
പ്രഖ്യാപനം
മനുഷ്യാവകാശങ്ങളെക്കുറിച്ചുള്ള അജ്ഞതയും അവയോടുള്ള അവഗണനയും അവജ്ഞയുമാണ് ജനസമൂഹത്തിന്റെ ദുരിതങ്ങൾക്കും ഭരണകൂടങ്ങളുടെ അഴിമതിക്കും മൂലകാരണമെന്ന് ബോധ്യപ്പെട്ടതിനാൽ ഫ്രഞ്ചു ജനതയുടെ പ്രതിനിധിസഭയായ നാഷണൽ അസംബ്ലി വ്യക്തിയുടേയും പൗരന്റേയും  അലംഘനീയവും അനിഷേധ്യവുമായ അവകാശങ്ങൾ പ്രമാണരൂപത്തിൽ പ്രഖ്യാപിക്കുന്നു. ഈ പ്രമാണം നിയമസഭകളിലേയും ഭരണകൂടത്തിലേയും അംഗങ്ങളെ അവരുടെ   അവകാശങ്ങളും ഉത്തരവാദിത്തങ്ങളും സദാ ഓർമിപ്പിക്കുന്നു; രാഷ്ട്രീയ ലക്ഷ്യങ്ങളുമായി നിരന്തരം താരതമ്യത്തിനു വിധേയമാക്കുന്നതിനാൽ   കൂടുതൽ നിഷ്കർഷയോടേയും ശുഷ്കാന്തിയോടേയും കാര്യനിർവഹണം നടത്തണമെന്ന് അവരെ ഉദ്ബോധിപ്പിക്കുന്നു;  പൗരന്റെ ആവശ്യങ്ങൾ സരളവും അവിതർക്കിതവുമായ തത്ത്വങ്ങളിൽ അധിഷ്ഠിതമായിരിക്കുന്നതിനാൽ അവ എന്നെന്നും ഭരണഘടനാനുസൃതവും  പൊതുനന്മയെ ലക്ഷ്യമാക്കിയും ആയിരിക്കുമെന്നും പ്രഖ്യാപിക്കുന്നു. തത്ഫലമായി നാഷണൽ അസംബ്ലി, പരമോന്നതനെ സാക്ഷി നിറുത്തി  വ്യക്തിയെന്ന നിലക്കും പൗരനെന്ന നിലക്കും മനുഷ്യന്റെ അവകാശങ്ങൾ അംഗീകരിക്കുകയും പ്രഖ്യാപിക്കുകയും ചെയ്യുന്നു.
പ്രഖ്യാപനത്തിനുശേഷം
രാജവാഴ്ച അവസാനിപ്പിക്കുകയായിരുന്നില്ല ഈ പ്രമാണത്തിന്റെ ലക്ഷ്യം. മറിച്ച്, രാജാവിനെ ഭരണഘടനാ വിധേയനാക്കുകയും  പ്രജകളെ വർഗഭേദമില്ലാതെ, ഒരേ നിയമസംഹിതയുടെ പരിധിക്കകത്ത് കൊണ്ടു വരികയുമായിരുന്നു നാഷണൽ അസംബ്ലിയുടെ ലക്ഷ്യം. പക്ഷെ ലൂയി പതിനാറാമൻ  വഴങ്ങിയില്ല. 1791 ജൂൺ 20–21-ന് രാജാവും കുടുംബവും രക്ഷപ്പെടാൻ ശ്രമിച്ചതായിരുന്നു സ്ഥിതിഗതികളെ പ്രതിസന്ധിയിലേക്കു നയിച്ചത്
പോരായ്മകൾ
നാഷണൽ അസംബ്ലി പൗര സമൂഹത്തെ സക്രിയ-നിഷ്ക്രിയ പൗരന്മാരായി തരം തിരിച്ചു. അന്നു നിലവിലുള്ള  ദിവസക്കൂലിയുടെ മൂന്നിരട്ടി കരമായി അടക്കുന്ന  പുരുഷന്മാരായിരുന്നു സക്രിയ പൗരന്മാർ.അതായത് സ്വത്തുടമകൾ. വോട്ടവകാശം അവർക്കു മാത്രം നല്കപ്പെട്ടു. ഭൂരിഭാഗം വരുന്ന സാധാരണ തൊഴിലാളികൾ അങ്ങനെ പാർശ്വവത്കരിക്കപ്പെട്ടു. ഇക്കാരണം കൊണ്ടാണ് ഫ്രഞ്ചു വിപ്ലവം ബൂർഷ്വാ വിപ്ലവം എന്നറിയപ്പെടുന്നത്. സ്ത്രീവർഗവും നിഷ്ക്രിയ പൗരവർഗത്തിൽ പെട്ടു. പുരുഷമേധാവിത്വത്തിനെതിരെ സ്ത്രീകൾ പരാതിപ്പെട്ടുവെങ്കിലും   നാഷണൽ അസംബ്ലി  ഒന്നും ചെയ്തില്ല. 1804-ൽ നെപോളിയന്റെ നിയമാവലി പൗരാവകാശങ്ങൾക്ക് നിയമത്തിന്റെ അടിത്തറ നല്കിയെങ്കിലും കുടുംബത്തിലും സമൂഹത്തിലും പുരുഷാധിപത്യം നിലനിർത്തി, സ്ത്രീകൾക്ക്  വോട്ടവകാശം നല്കിയില്ല. 1944- ലാണ് ഫ്രഞ്ചു സ്ത്രീകൾക്ക് വോട്ടവകാശം ലഭിച്ചത്.
പ്രാധാന്യം
ഈ പ്രമാണം ഫ്രഞ്ചു ഭരണഘടനയുടെ 1791, 1793, 1795 പതിപ്പുകളിലേയും മുഖവുരയായി മാറി 1958-ലെ ഭരണഘടനയും ഈ പ്രമാണത്തിന്റെ അലംഘനീയത സ്ഥിരീകരിച്ചു. .
അവലംബം
വർഗ്ഗം:ഫ്രഞ്ച് വിപ്ലവം വർഗ്ഗം:ഫ്രാൻസിന്റെ ചരിത്രം വർഗ്ഗം:പ്രഥമ ഫ്രഞ്ചു റിപ്പബ്ലിക്
ത്യാവറെക്കോപ്പ ലയൺ ആൻഡ് ടൈഗർ സഫാരി
ഇന്ത്യയിലെ കർണാടക സംസ്ഥാനത്തിൽ സ്ഥിതിചെയ്യുന്ന ത്യാവറെക്കോപ്പ ലയൺ ആൻഡ് ടൈഗർ സഫാരി ഷിമോഗയിൽ നിന്ന് 10.0 കിമീ (6.2 മൈൽ), ബാംഗ്ലൂരിൽ നിന്ന് 275.0 കിലോമീറ്റർ (170.9 മൈൽ) അകലെ 250 ഹെക്ടറുകളുടെ (2.5 കി.മീ 2) വിസ്തീർണ്ണത്തിൽ സ്ഥിതിചെയ്യുന്നു, ബാംഗ്ലൂരിനടുത്തുള്ള ബന്നാർഗട്ട നാഷണൽ പാർക്കിനുശേഷം 1988-ൽ ആരംഭിച്ച കർണാടകത്തിലെ രണ്ടാമത്തെ സഫാരി പാർക്ക് ആണിത്. പേര് സൂചിപ്പിച്ചിരുന്നില്ലെങ്കിലും സിംഹവും കടുവയുമാണ് ഇവിടെയുള്ള മൃഗങ്ങൾ.
ജീവജാലം
ഫെലിഡേ ഏഷ്യൻ സിംഹം, ബംഗാൾ കടുവകൾ , ഇന്ത്യൻ പുള്ളിപ്പുലി എന്നിവ പ്രത്യേക അറകളിൽ സൂക്ഷിക്കപ്പെട്ടിരിക്കുന്നു. അവയെ ഒരു ഗൈഡിന്റെ നിർദ്ദേശിത സഫാരി വാഹനങ്ങൾ വഴിയാണ് കാണുക. താരതമ്യേന അപൂർവമായ കറുത്ത പാന്തർ 2012-ൽ ഇവിടെ ജനിച്ചു. കൂട്ടിലിട്ടിരിക്കുന്ന ഇവയെ പൊതു കാഴ്ചയ്ക്ക് ലഭ്യമാണ്.
2005- ൽ ഒരു പെൺകടുവ കുഞ്ഞുങ്ങൾക്ക് ജന്മം നൽകി. 2006 മാർച്ച് 2 ന് ഇരുമ്പ് കവാടങ്ങൾ അറ്റകുറ്റപ്പണികൾ ചെയ്തുകൊണ്ടിരുന്നതിനിടയിൽ വീണുപോയപ്പോൾ നാല് കടുവകൾ ഒരു സാധാരണ തൊഴിലാളിയെ കൊന്നു. അടുത്തുള്ള ഗ്രാമങ്ങളിലേക്കു അലഞ്ഞു തിരിഞ്ഞിരുന്ന ഒരു പെൺകടുവയെ പിടിച്ചെടുത്ത് ഈ സഫാരിയിൽ സൂക്ഷിക്കുകയായിരുന്നു.
പക്ഷികൾ
11 വ്യത്യസ്ത ഇനം പക്ഷികൾ പ്രദർശനത്തിനായി കൂടുകളിൽ കൂടിച്ചേർത്തു വെളുത്ത ഫെസെന്റ്, സിൽവർ ഫെസെന്റ്, ചുവന്ന കാട്ടുകോഴി, ലൗവ് ബേർഡ്സ് എന്നിവയെല്ലാം ഇതിൽ ഉൾപ്പെടുന്നു
കുറിപ്പുകൾ
വർഗ്ഗം:1988-ൽ ഇന്ത്യയിൽ സ്ഥാപിതമായത് വർഗ്ഗം:സഫാരി പാർക്കുകൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ വർഗ്ഗം:കർണാടകത്തിലെ വന്യജീവിസങ്കേതങ്ങൾ
താലപ്പൊലി (ചലച്ചിത്രം)
എം. കൃഷ്ണൻ നായരുടെ സംവിധാനത്തിൽ 1977-ൽ പുറത്തിറങ്ങിയ ഒരു മലയാളചലച്ചിത്രമാണ് താലപ്പൊലി. പ്രമീള, ശങ്കരാടി, മീന, സുധീർ എന്നിവർ ഇതിലെ പ്രധാന കഥാപാത്രങ്ങളെ അവതരിപ്പിക്കുന്നു. വി. ദക്ഷിണാമൂർത്തിയുടെ സംഗീതത്തിൽ മങ്കൊമ്പ് ഗോപാലകൃഷ്ണൻ, ചേരി വിശ്വനാഥ് എന്നിവരെഴുതിയ ഗാനങ്ങളാണ് ഈ ചിത്രത്തിലുള്ളത്.
പുറത്തേക്കുള്ള കണ്ണികൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മങ്കൊമ്പ് -ദക്ഷിണാമൂർത്തി ഗാനങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:ചേരി വിശ്വനാഥ് കഥ, തിരക്കഥ സംഭാഷണം രചിച്ച സിനിമകൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
ഹക്കീം അബ്ദുൽ ഹമീദ്
ജമിയ ഹംദാർഡിന്റെ സ്ഥാപക ചാൻസലറും അലിഗഡ് മുസ്‌ലിം യൂണിവേഴ്‌സിറ്റി മുൻ ചാൻസലറുമായ യുനാനിയുടെ പരമ്പരാഗത വൈദ്യശാസ്ത്ര സമ്പ്രദായത്തിലെ ഇന്ത്യൻ വൈദ്യനായിരുന്നു ഹക്കീം അബ്ദുൽ ഹമീദ് (1908 -1999). ഹംദാർഡ് ലബോറട്ടറീസ് സ്ഥാപകനും ചീഫ് ട്രസ്റ്റിയുമായിരുന്നു. 1965 ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത ഇന്ത്യൻ സിവിലിയൻ അവാർഡായ പദ്മശ്രീ നൽകിയും 1992 ൽ ഏറ്റവും ഉയർന്ന മൂന്നാമത്തെ ഇന്ത്യൻ ബഹുമതി നൽകിയായ പദ്മഭൂഷൻ നൽകിയും സർക്കാർ അദ്ദേഹത്തെ ആദരിച്ചു.
കരിയർ
1993 ൽ ന്യൂഡൽഹിയിലെ ഹംദാർഡ് പബ്ലിക് സ്കൂൾ സ്ഥാപിച്ചു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1999-ൽ മരിച്ചവർ വർഗ്ഗം:1908-ൽ ജനിച്ചവർ
ഹൂസ്റ്റൺ, അലാസ്ക
അവലംബം
വർഗ്ഗം:അലാസ്കയിലെ പട്ടണങ്ങൾ
ആസവം
ആസവം എന്നത് ആയുർവേദ ചികിത്സയിൽ ഉപയോഗിക്കുന്ന ഒരു മരുന്നാണ്. അരിഷ്ടത്തിൽ നിന്നു വ്യത്യസ്തമായി അനഗ്നി സിദ്ധമായി ഉണ്ടാക്കുന്നതാണ് ഇത്. ഔഷധസസ്യങ്ങൾ, വെള്ളം, ശർക്കര, തേൻ എന്നിവയൊടൊപ്പം പ്രത്യേക യീസ്റ്റ് സ്ട്രെയിനുകൾ ചേർത്ത് പുളിപ്പിച്ചാണ് ആസവം ഉണ്ടാക്കുന്നത്.
ഹാർഡെൻബർഗ് നെത്തോലി
കടൽ വാസിയായ ഒരു മൽസ്യമാണ് ഹാർഡെൻബർഗ് നെത്തോലി  അഥവാ '''Hardenberg's Anchovy. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
നെത്തോലി en : Engraulidae (anchovies) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ വർഗ്ഗം:നെത്തോലികൾ വർഗ്ഗം:കടൽ മത്സ്യങ്ങൾ
മണവാട്ടി (ചലച്ചിത്രം)
തങ്കമൂവീസിന്റെ ബാനറിൽ രാജു എം. മാത്തൻ അവതരിപ്പിച്ച മലയാളചലച്ചിത്രമാണ് മണവാട്ടി. ന്യൂട്ടോൺ സ്റ്റുഡിയോയിൽ നിർമ്മിച്ച ഈചിത്രം 1964 ഏപ്രിൽ 10-ന് പ്രദർശിപ്പിക്കാൻ തുടങ്ങി. അശോക ഫിലിംസാണ് ചിത്രം വിതരണം ചെയ്തത്.
പുറത്തേക്കുള്ള കണ്ണികൾ
വർഗ്ഗം:1964-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വയലാർ -ദേവരാജൻ ഗാനങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:പി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ
ക്രിയാക്രമകാരി
ചിത്രഭാനുവിന്റെ ശിഷ്യനായ നാരായണൻ 1556 ൽ രചിച്ച കേരളീയ ഗണിത പദ്ധതിയിലെ ഒരു പ്രമുഖ ഗ്രന്ഥമാണ് ക്രിയാക്രമകാരി. ഭാസ്കരാചാര്യരുടെ ലീലാവതിയുടെ ഭാഷ്യമാണ് ഈ ഗ്രന്ഥം. ഇതു തുടങ്ങിയത് ശങ്കരവാര്യരായിരുന്നു. ലീലാവതിയുടെ 199ാം ശ്ലോകം വരെ മാത്രം വ്യഖ്യാനിച്ചിട്ടുള്ള ഈ ഗ്രന്ഥം അപൂർണ്ണമാണ്.
അവലംബം
വർഗ്ഗം:സംസ്കൃത ഗ്രന്ഥങ്ങൾ വർഗ്ഗം:ഗണിതശാസ്ത്രഗ്രന്ഥങ്ങൾ വർഗ്ഗം:കേരളീയ ഗണിത പദ്ധതി
ശാന്തി ഘോഷ്
ഒരു ഇന്ത്യൻ വനിതാ വിപ്ലവകാരിയായിരുന്നു ശാന്തി ഘോഷ് (1916 നവംബർ 22 - 1989). ഇവർ ശാന്തി ഗോസ് എന്ന പേരിലും അറിയപ്പെടുന്നു. പതിനഞ്ചാം വയസ്സിൽ സുനീതി ചൗധരിയുമായി ചേർന്ന് ഒരു ബ്രിട്ടീഷ് ജില്ലാ മജിസ്ട്രേറ്റിനെ കൊലപ്പെടുത്തി. വർഷങ്ങൾക്കു ശേഷം ജയിൽ മോചിതയായ ശാന്തി ഇന്ത്യൻ കമ്മ്യൂണിസ്റ്റ് പാർട്ടിയിലും ഇന്ത്യൻ നാഷണൽ കോൺഗ്രസ്സിലും പ്രവർത്തിച്ചു. പശ്ചിമ ബംഗാൾ നിയമനിർമ്മാണ സഭയിലും സമിതിയിലും അംഗമായിരുന്നു.
ആദ്യകാല ജീവിതം
1916 നവംബർ 22-ന് കൊൽക്കത്തയിലാണ് ശാന്തി ഗോഷ് ജനിച്ചത്. കിഴക്കൻ ബംഗാളിലെ കോമില്ല വിക്ടോറിയ കോളേജിലെ പ്രൊഫസറും ദേശീയവാദിയുമായിരുന്ന ദേബേന്ദ്രനാഥ് ഗോസ് ആണ് ശാന്തിയുടെ പിതാവ്. 1931-ൽ ഛാത്രി സംഘ (ഗേൾസ് സ്റ്റുഡന്റ്സ് അസോസിയേഷൻ) സ്ഥാപിതമായപ്പോൾ ശാന്തി ഘോഷ് ആയിരുന്നു സെക്രട്ടറി. കോമില്ലയിലെ ഫൈസുന്നിസ ഗേൾസ് ഹൈ സ്കൂളിലെ വിദ്യാർത്ഥി പ്രഭുല്ലനന്ദിനി ബ്രഹ്മയുടെ ആശയങ്ങളിൽ ആകൃഷ്ടയായ ശാന്തി യുഗാന്തർ പാർട്ടിയിൽ ചേർന്നു. ബ്രിട്ടീഷ് കൊളോണിയൽ ഭരണം അവസാനിപ്പിക്കുന്നതിനായി കൊലപാതകങ്ങൾ ചെയ്യാൻ പോലും തയ്യാറായവരുടെ ഒരു വിപ്ലവ സംഘടനയായിരുന്നു അത്. ഈ സംഘടനയിൽ നിന്നാണ് വാളുകളും മറ്റും ഉപയോഗിച്ചുള്ള സ്വയം പ്രതിരോധ മാർഗ്ഗങ്ങൾ ശാന്തി അഭ്യസിച്ചത്.
ചാൾസ് സ്റ്റീവൻസ് വധം
1931 ഡിസംബർ 14-ന് പതിനഞ്ചു വയസ്സുള്ള ശാന്തി ഘോഷും പതിനാലുകാരിയായ സുനീതി ചൗധരിയും കോമില്ല ജില്ലാ മജ്സ്ട്രേറ്റായിരുന്ന ചാൾസ് സ്റ്റീവൻസിന്റെ ഔദ്യോഗിക വസതിയിലെത്തി. തങ്ങളുടെ സഹപാഠികളെ പങ്കെടുപ്പിച്ചുകൊണ്ട് ഒരു നീന്തൽ മത്സരം സംഘടിപ്പിക്കുന്നതിന് അനുമതി ആവശ്യപ്പെടുന്ന ഒരു നിവേദനവുമായാണ് അവർ മജിസ്ട്രേറ്റിനു മുമ്പിൽ എത്തിയത്. ചാൾസ് സ്റ്റീവൻസ് നിവേദനം പരിശോധിച്ചുകൊണ്ടിരുന്നപ്പോൾ ശാന്തിയും സുനീതിയും തങ്ങളുടെ ഷോളിനുള്ളിൽ ഒളിപ്പിച്ചിരുന്ന തോക്ക് പുറത്തെടുക്കുകയും ചാൾസിനു നേരെ നിറയൊഴിക്കുകയും ചെയ്തു. തൽക്ഷണം തന്നെ അദ്ദേഹം മരണമടഞ്ഞു.
വിചാരണയും ശിക്ഷയും
ചാൾസ് സ്റ്റീവൻസിനെ കൊല ചെയ്ത കുറ്റത്തിന് ശാന്തിയെയും സുനീതിയെയും പോലീസ് അറസ്റ്റു ചെയ്തു ജയിലിലടച്ചു. 1932 ഫെബ്രുവരിയിൽ ഇരുവരെയും കൊൽക്കത്താ കോടതിയിൽ ഹാജരാക്കി. രണ്ടുപേരെയും ആജീവനാന്തം നാടുകടത്തണമെന്നായിരുന്നു കോടതി വിധി. "ഒരു കുതിരാലയത്തിൽ ജീവിക്കുന്നതിനേക്കാൾ നല്ലത് മരിക്കുന്നതാണ്" എന്ന് പിന്നീട് ഒരു അഭിമുഖത്തിൽ ശാന്തിയും സുനീതിയും പ്രഖ്യാപിച്ചു." വധശിക്ഷ ലഭിക്കാഞ്ഞതിൽ നിരാശയുണ്ടെന്ന് ശാന്തി അഭിപ്രായപ്പെട്ടു. ജയിലിൽ കഴിയുന്ന കാലത്ത് ശാന്തിക്കു നേരെ ക്രൂരമായ അതിക്രമങ്ങളുണ്ടായി. ഏഴു വർഷത്തെ കഠിനതടവിനു ശേഷം 1939-ൽ ശാന്തി ജയിൽമോചിതയായി. ഗാന്ധിജിയും ബ്രിട്ടീഷ് സർക്കാരുമായി നടത്തിയ ചർച്ചകളാണ് ശാന്തിയുടെ മോചനത്തിലേക്കു നയിച്ചത്.
ജനങ്ങളുടെയും മാധ്യമങ്ങളുടെയും പ്രതികരണം
ഇന്ത്യാക്കാരുടെ അഭിപ്രായ സ്വാതന്ത്ര്യം ഉൾപ്പെടെയുള്ള അവകാശങ്ങൾ ഇല്ലാതാക്കിക്കൊണ്ട് വെല്ലിംഗ്ടൺ പ്രഭു പുറത്തിറക്കിയ ഒരു ഓർഡിനൻസിനെതിരെയുള്ള പ്രതിഷേധമാണ് ചാൾസ് സ്റ്റീവൻസ് വധമെന്ന് പാശ്ചാത്യ മാധ്യമങ്ങൾ റിപ്പോർട്ട് ചെയ്തു. എന്നാൽ അധികാര ദുർവിനിയോഗം നടത്തി ഇന്ത്യൻ സ്ത്രീകളെ ബലാത്സംഗം ചെയ്ത ബ്രിട്ടീഷ് ജില്ലാ മജിസ്ട്രേറ്റുമാരോടുള്ള പ്രതിഷേധമാണ് ചാൾസ് സ്റ്റീവൻസ് വധത്തിൽ കലാശിച്ചതെന്ന് ഇന്ത്യൻ മാധ്യമങ്ങളും റിപ്പോർട്ട് ചെയ്തു. കോടതി വിധി വന്ന ദിവസം ശാന്തിയെയും സുനീതിയെയും ദേശീയ നായികമാരായാണ് പലരും കണക്കാക്കിയത്. ഇരുവരെയും പിന്തുണച്ചുകൊണ്ടുള്ള പോസ്റ്ററുകൾ അന്ന് പ്രത്യക്ഷപ്പെട്ടിരുന്നു.
പിന്നീടുള്ള ജീവിതം
ജയിൽ മോചിതയായ ശേഷം ബംഗാളി വിമെൻസ് കോളേജിൽ പഠനത്തിനു ചേർന്ന ശാന്തി ഘോഷ് ഇന്ത്യൻ കമ്മ്യൂണിസ്റ്റ് പ്രസ്ഥാനത്തിൽ ആകൃഷ്ടയായി അതിൽ പ്രവർത്തിക്കുവാൻ തുടങ്ങി. പിന്നീട് അവർ ഇന്ത്യൻ നാഷണൽ കോൺഗ്രസിൽ ചേർന്നു. 1942-ൽ പ്രൊഫസർ ചിത്തരഞ്ജൻ ദാസിനെ വിവാഹം കഴിച്ചു. 1952–62-ലും 1967–68-ലും പശ്ചിമ ബംഗാൾ ലെജിസ്ലേറ്റീവ് കൗൺസിലിൽ അംഗമായിരുന്നു. 1962–64 കാലഘട്ടത്തിൽ പശ്ചിമ ബംഗാൾ നിയമനിർമ്മാണ സഭയിലും പ്രവർത്തിച്ചിട്ടുണ്ട്. അരുൺ ബാഹ്നി എന്ന പേരിൽ ഒരു പുസ്തകവും ശാന്തി രചിച്ചിട്ടുണ്ട്. 1989-ൽ അന്തരിച്ചു.
അവലംബം
വർഗ്ഗം:ഇന്ത്യൻ വിപ്ലവകാരികൾ വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:പശ്ചിമബംഗാളിലെ കമ്യൂണിസ്റ്റ് നേതാക്കൾ വർഗ്ഗം:1916-ൽ ജനിച്ചവർ വർഗ്ഗം:നവംബർ 22-ന് ജനിച്ചവർ വർഗ്ഗം:കൊൽക്കത്തയിൽ ജനിച്ചവർ വർഗ്ഗം:1989-ൽ മരിച്ചവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
ജോസെ മാർട്ടി
ഒരു ക്യൂബൻ ദേശീയ നായകനും ലാറ്റിനമേരിക്കൻ സാഹിത്യത്തിലെ പ്രധാന വ്യക്തിത്വങ്ങളിൽ ഒരാളുമാണ് ജോസെ ജൂലിയാൻ മാർട്ടി.
കുറിപ്പുകൾ
വർഗ്ഗം:1853-ൽ ജനിച്ചവർ വർഗ്ഗം:1895-ൽ മരിച്ചവർ വർഗ്ഗം:ക്യൂബൻ വിപ്ലവകാരികൾ
നെയ്യാറ്റിൻകര തീവണ്ടി നിലയം
നെയ്യാറ്റിൻകര നഗരത്തിന്റെ ഏക തീവണ്ടി നിലയമാണ് നെയ്യാറ്റിൻകര തീവണ്ടി നിലയം. നെയ്യാറ്റിൻകര ബസ്സ് സ്റ്റാന്റിൽനിന്നും 1.7 കിലോമീറ്റർ ദൂരെയാണ് തീവണ്ടി നിലയം. തലസ്ഥാന നഗരമായ തിരുവനന്തപുരത്തിന്റെ തെക്കൻ കവാടമായി ഈ സ്റ്റേഷൻ പ്രവർത്തിക്കുന്നു. തിരുവനന്തപുരം നോർത്തിന് ശേഷമുള്ള ഏറ്റവും തിരക്കേറിയ നാലാമത്തെ റെയിൽ‌വേ സ്റ്റേഷനും ജില്ലയിലെ ഏറ്റവും കൂടുതൽ വരുമാനം ഉണ്ടാക്കുന്ന ആറാമത്തെ റെയിൽ‌വേ സ്റ്റേഷനും ആണ്. തെക്കൻ റെയിൽ‌വേയുടെ തിരുവനന്തപുരം ഡിവിഷൻ നിയന്ത്രിക്കുന്നു. 2018-19 സാമ്പത്തിക വർഷത്തിൽ 1.7 ദശലക്ഷം യാത്രക്കാരിൽ നിന്ന് 2.32 കോടി രൂപ ലാഭം നേടി.
ബാഹ്യ ലിങ്കുകൾ
വർഗ്ഗം:തിരുവനന്തപുരം ജില്ലയിലെ തീവണ്ടി നിലയങ്ങൾ
സുഭാഷിതരത്നാകരം
മഹാകവി കെ.സി. കേശവപിള്ള രചിച്ച് കൊല്ലവർഷം 1075-ൽ പ്രസിദ്ധീകരിച്ച വിശിഷ്ട ഗ്രന്ഥമാണ് സുഭാഷിത രത്നാകരം. സംസ്കൃതം, ഇംഗ്ളീഷ് മുതലായ ഭാഷകളിൽ നിന്ന് തർജമ ചെയ്തതും കവി സ്വന്തമായി നിർമ്മിച്ചതുമായ പദ്യങ്ങളാണ് ഈ പുസ്തകത്തിലെ ഉള്ളടക്കം. ഇതിൽ നിന്ന് നൂറു പദ്യങ്ങൾ പ്രത്യേകമെടുത്ത് "നീതിവാക്യങ്ങൾ " എന്ന പേരിൽ തിരുവിതാംകൂറിലെ വിദ്യാലയങ്ങളിൽ പാഠപുസ്തകമാക്കിയിരുന്നു. അക്കാലത്തു തന്നെ രണ്ടു പതിപ്പുകൾ പുറത്തിറക്കി. പദ്യങ്ങളിലധികവും നീതിവാക്യങ്ങൾ എന്ന പേരിൽ ഭാഷാപോഷിണി മാസികയിൽ പ്രസിദ്ധീകരിക്കുകയും ചെയ്തിരുന്നു. ശ്രീമൂലം തിരുനാൾ മഹാരാജാവിന്റെ പക്കൽ നിന്ന് കവിക്ക് ഈ കൃതിയുടെ പേരിൽ വീരശൃംഖല ലഭിച്ചിട്ടുണ്ട്. '' ദയ അറിവില്ലാതെയൊരുത്തൻ ചെയ്തൊരു തെറ്റിന്നു മാപ്പു നൽകേണം, എല്ലാ വിഷയങ്ങളിലും നല്ല പരിജ്ഞാനമാർക്കുമില്ലല്ലോ.'' '' സുഖത്തിലുണ്ടാം സഖിമാരനേകം ദുഃഖം വരുമ്പോൾ പുനരാരുമില്ലാ, ഖഗങ്ങൾ മാവിൽ പെരുകും വസന്തേ, വരാ ശരത്തിങ്കലതൊന്നുപോലും. ''
അവലംബം
വർഗ്ഗം:കവിതാസമാഹാരങ്ങൾ
ഏഴു രാത്രികൾ
കണ്മണി ഫിലിംസിനുവേണ്ടി ബാബു സേഠ് നിർമിച്ച മലയാളചലച്ചിത്രമാണ് ഏഴു രാത്രികൾ. കാലടി ഗോപി രചിച്ച ഏഴുരാതികൾ എന്ന നാടകത്തെ ആസ്പദമാക്കി അദ്ദേഹം തന്നെ കഥയും തിരക്കഥയും സംഭാഷണവു എഴുതിയ ഈ ചിത്രം രാമു കാര്യാട്ടാണ് സംവിധനം നിർവഹിച്ചത്. കണ്മണി ഫിലിംസ് വിതരണചെയ്ത ഈ ചിത്രം 1968 ഓഗസ്റ്റ് 30-ന് കേരളത്തിൽ പ്രദർശിപ്പിച്ചു.
ചലച്ചിത്രംകാണാൻ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
നെയ്യാർ സഫാരി പാർക്ക്
നെയ്യാർ സഫാരി പാർക്ക്, ഇന്ത്യയിലെ തിരുവനന്തപുരത്ത് നെയ്യാർ അണക്കെട്ടിന് സമീപത്ത് 40468.564 ചതുരശ്ര മീറ്റർ വിസ്തീർണ്ണത്തിൽ സ്ഥിതിചെയ്യുന്ന ഒരു വന്യമൃഗസംരക്ഷണ പാർക്കാണ്.
അവലംബം
വർഗ്ഗം:സഫാരി പാർക്കുകൾ വർഗ്ഗം:ഇന്ത്യയിലെ പാർക്കുകൾ വർഗ്ഗം:കേരളത്തിലെ പാർക്കുകൾ
ചേർത്തല രംഗനാഥ ശർമ്മ
കേരളീയനായ കർണാടക ശാസ്ത്രീയ സംഗീതജ്ഞനാണ് '''ചേർത്തല ഡോ. രംഗനാഥ ശർമ്മ'''. ദൂരദർശൻ-ആകാശവാണി എ ഗ്രേഡ് ആർട്ടിസ്റ്റാണ്. മധുരൈ സദ്ഗുരു സംഗീത വിദ്യാലയ കോളേജിലെ സീനിയർ ലക്ചററായിരുന്നു. ഇന്ത്യയിലും വിദേശത്തുമായി ആയിരത്തിലേറെ കച്ചേരികൾ അദ്ദേഹം നടത്തിയിട്ടുണ്ട്.
ജീവിതരേഖ
നീലത്താമര എന്ന ചലച്ചിത്രത്തിലെ എന്ത മുദ്ധോ എന്ത സൊഗസോ, നീ ദയ രാധാ എന്നീ കീർത്തനങ്ങൾ രംഗനാഥ ശർമ്മ ആലപിച്ചിട്ടുണ്ട്.
ഭാര്യ മോഹന സംഗീതത്തിൽ ബിരുദാനന്തര ബിരുദധാരിയാണ്.രണ്ട് കുട്ടികളും സംഗീതം ശാസ്ത്രീയമായി അഭ്യസിക്കുന്നു.
കുഴിത്തുറൈ തീവണ്ടി നിലയം
കൽക്കുളം, വിളവങ്കോട് താലൂക്കുകളുടെ പ്രധാന തീവണ്ടി നിലയമാണ് കുഴിത്തുറൈ തീവണ്ടി നിലയം (കുഴിത്തുറ തീവണ്ടി നിലയം). ദിവസവും 50,000-ത്തോളം ആളുകൾ ഉപയോഗിക്കുന്നു. മാർത്താണ്ഡം നഗരത്തിനടുത്താണ് കുളിത്തുറൈ തീവണ്ടി നിലയം.
വർഗ്ഗം:കന്യാകുമാരി ജില്ലയിലെ തീവണ്ടി നിലയങ്ങൾ
നതുന റീജൻസി
നതുന റീജൻസി ഇന്തോനേഷ്യയിലെ റിയാവു ദ്വീപസമൂഹ പ്രവിശ്യയുടെ വടക്കേ അറ്റത്തായി സ്ഥിതി ചെയ്യുന്ന ഒരു ദ്വീപ് റീജൻസിയാണ്. കുറഞ്ഞത് 154 ദ്വീപുകളെങ്കിലും അടങ്ങിയിരിക്കുന്ന ഇതിൽ 127 എണ്ണം ജനവാസമില്ലാത്തതായി റിപ്പോർട്ട് ചെയ്യപ്പെട്ടിട്ടുണ്ട്. 264,198.37 ചതുരശ്ര കിലോമീറ്റർ വിസ്തൃതിയുള്ള ഈ ദ്വീപസമൂഹത്തിൽ പുലാവു ലൗട്ട് ദ്വീപ് ജില്ല, ബുംഗുറാൻ/ഗ്രേറ്റർ നതുന ദ്വീപ്, പുലാവു ടിഗ ദ്വീപ് ജില്ല, മിഡായി ദ്വീപ് ജില്ല, സുബി ദ്വീപ് ജില്ല, സെരാസൻ ദ്വീപ് ജില്ല എന്നിവയും ഉൾപ്പെടുന്നു.
81,495 നിവാസികളുള്ള (2020 സെൻസസ്) റീജൻസിയിലെ ജനസംഖ്യയിൽ ഭൂരിഭാഗവും മലായൻ വംശജരും 11 ശതമാനം ജാവനീസ് കുടിയേറ്റക്കാർ, ചൈനീസ്, മിനാങ്, ബട്ടക്, ബഞ്ചാർ ജനത, ദയാക് ജനത, ബുഗിനീസ് ജനത, സുന്ദനീസ് ജനത എന്നിവരും കൂടാതെ ബാലി, സുലവേസി, ഇന്തോനേഷ്യയിലുടനീളമുള്ള മറ്റ് പ്രവിശ്യകൾ എന്നിവിടങ്ങളിൽനിന്നുള്ള കുടിയേറ്റക്കാരുടെ ചെറിയ ശതമാനവും ഉൾപ്പെടുന്നു. അതിന്റെ 80 ശതമാനം അല്ലെങ്കിൽ 65,196 വരുന്ന മലായ് നിവാസികളിൽ അനേകംപേർ 1597 മുതലുള്ള സമ്പർക്കത്തിന്റെ ഫലമായി തെരെങ്കാനുവൻ, ജോഹോറിയൻ, പട്ടാനിയൻ വംശജരിൽ നിന്നുള്ളവരാണ്. അനന്തരഫലമായി റിയാവു ദ്വീപുകളുടെ പ്രവിശ്യയിലുടനീളം ഇന്തോനേഷ്യൻ ഭാഷയ്‌ക്ക് പുറമെ തെരെംഗാനുവൻ മലായ് ഔദ്യോഗിക ഭാഷയായും മലായ് ഭാഷ സമ്പർക്ക ഭാഷയായും ഉപയോഗിക്കുന്നു.
ഭൂമിശാസ്ത്രം
പടിഞ്ഞാറ് പെനിൻസുലാർ മലേഷ്യയ്ക്കും കിഴക്ക് ബോർണിയോയ്ക്കും ഇടയിൽ നതുന കടലിൽ സ്ഥിതി ചെയ്യുന്ന ഇന്തോനേഷ്യയിലെ 272 ദ്വീപുകളടങ്ങിയ ഒരു ദ്വീപസമൂഹമാണ് നതുന ദ്വീപുകൾ. കലിമന്താൻ/ബോർണിയോയുടെ വടക്കുപടിഞ്ഞാറൻ അറ്റത്തുള്ള തൻജംഗ് ആപിയിൽ നിന്ന് ഏകദേശം 300 കിലോമീറ്റർ ദൂരത്തേക്ക് NNW ദിശയിൽ അവ വ്യാപിച്ചുകിടക്കുന്നു. നതുന കടൽ ദക്ഷിണ ചൈനാ കടലിന്റെ ഒരു ഭാഗമാണ്. വടക്കൻ ദ്വീപസമൂഹത്തിൽ ഒരു വലിയ ദ്വീപ് (പുലൗ ലൗട്ട്), രണ്ട് ചെറിയ ദ്വീപുകൾ, നതുന ബെസാർ ദ്വീപിൽ നിന്ന് ഏകദേശം 50 കിലോമീറ്റർ NNW ദിശയിൽ സ്ഥിതിചെയ്യുന്ന നിരവധി ചെറുദ്വീപുകളും പാറക്കൂട്ടങ്ങളും ഉൾപ്പെടുന്നു. ഏകദേശം 11 കിലോമീറ്റർ നീളവും തെക്ക് ഭാഗത്തേക്ക് 5 കിലോമീറ്റർ വീതിയുമുള്ള പുലാവു ലൗട്ട് പൊതുവെ കുന്നുകളുള്ളതും വടക്കേ അറ്റത്ത് 273 മീറ്റർ വരെ ഉയരവുമുള്ളതാണ്. നതുന ബെസാർ അല്ലെങ്കിൽ ബുംഗുറൻ ദ്വീപ് ഉൾപ്പെടുന്ന മധ്യഭാഗത്തെ ദ്വീപസമൂഹത്തിൽ അതിലെ ഭൂരിഭാഗം പ്രദേശങ്ങളും ജനസംഖ്യയും ഉൾക്കൊള്ളുന്നതോടൊപ്പം ചെറിയ തീരത്തുനിന്നകലെയുള്ള ദ്വീപുകളും പാറക്കൂട്ടങ്ങളും ഉൾപ്പെടുന്നു. നതുന ബെസാറിന്റെ തെക്കുപടിഞ്ഞാറൻ തീരത്തോട് ചേർന്ന് കിടക്കുന്ന മിതമായ ഉയരമുള്ള മരങ്ങളുള്ള ദ്വീപുകളുടെ ഒരു കൂട്ടമാണ് ബോഡാസ് ദ്വീപുകൾ (കെപുലാവാൻ ബോഡാസ്).